RATEL uredio pravila prenošenja brojeva mobilnog\nRATEL uredio pravila prenošenja brojeva mobilnog\n08. februar 2022. 11:47:45\tPročitano 263 puta\nRegulatorna agencija za elektronske komunikacija i poštanske usluge (RATEL) donela je novi Pravilnik o prenosivosti broja za usluge koje se pružaju preko javnih mobilnih komunikacionih mreža. U dokumentu objavljenom u Službenom glasniku navodi se kao opšte pravilo da je operator dužan da obezbedi zadržavanje broja telefona korisnicima prilikom prenosa, prenosi Tanjug.\nIzuzeci su kada je zahtev podnelo neovlašćeno lice, ili je zahtev netačan ili nepotpun, odnosno kada se radi o neregistrovanom pripejd korisniku.\nDodatno operator nema obavezu ako postoje neispunjenja dugovanja pretplatnika, odnosno ako je broj u postupku prenosa ili od prošlog prenosa nije proteklo više od dva meseca, ili se broj koristi kraće od dva meseca.\nNavodi se da obaveza ne postoji ni kod broja koji je ukraden, nepostojeći ili isključen, ili je tražen prenos broja koji je jedan iz vezane serije brojeva.\nPretplatnik prenos broja može zahtevati pisano ili u elektronskoj formi, a operater je dužan da mu dostavi obračun dospelih i ostalih dugovanja u roku od dva radna dana.\nRok za plaćanje tih obaveza je od 15 do mesec dana, a ako ne isplati može se uvesti suspenzija odlaznih poziva do 30 dana.\nUkoliko se broj ne može preneti, obaveza operatora je da o tome obavesti u roku od jednog dana.\nCentralnu bazu prenetih brojeva drži RATEL, a nijedan od operatera ne može tražiti naknadu od pretplatnika.\nZa prenošenje operator primalac broja dužan je da plati naknadu od 200 dinara bez PDV-a operatoru davaocu broja, a ako se prenosi više od 100. broja, iznos naknade od stotog broja pada na 50 odsto.\nViše iz ove kategorije « Vlada produžila ograničenje cena namirnica još 90 dana SAZNAJEMO: INSPEKCIJA U PONOĆ BANULA NA PUMPE Širom Srbije pumpadžije ograničavale prodaju goriva, PALE PRVE KAZNE »\nHomeVestiUMESTO ZELENE SALATE KUPUS: Restorani u svetu menjaju jelovnike zbog nestašice hrane - smanjena i porcija paradajza Na vrh strane


Press Online :: Politika :: DS ZA LDP!\n24. 12. 2006. - Autor: (S. M. S.) / Foto: Beta\nDemokratska stranka nema ništa protiv eventualne postizborne koalicione saradnje sa LDP-om Čedomira Jovanovića! Ovakvu promenu kursa među Tadićevim demokratama prva je najavila Ružica Đinđić, supruga pokojnog premijera Zorana Đinđića, koja je mogućnost saradnje sa "čedistima" obrazložila sledećim rečima:\n- Svakako da i DSS spada u taj demokratski "koš". Narod će na izborima reći da li sadašnji premijer opravdava prefiks demokratski - istakla je Đinđićeva udovica.\nMeđutim, u predizbornoj kampanji sam Jovanović je više puta ponovio da je jedan od ključnih prioriteta njegove stranke "sklanjanje Koštunice s vlasti". Kako će ova dva suprotna stava (DS za saradnju sa DSS-om, LDP protiv) uspeti da se pomire i da li će doći do koalicije Tadića, Koštunice, Jovanovića i Dinkića, biće jasnije posle 21. januara.


(VIDEO) 'ODGOVOR OLOŠU SA JUGA': Sjeverna Koreja digla u zrak zgradu međukorejskog ureda za vezu! - GlobalCir\n(VIDEO) ‘ODGOVOR OLOŠU SA JUGA’: Sjeverna Koreja digla u zrak zgradu međukorejskog ureda za vezu!\nZvanični Pjongjang potvrdio je danas da je digao u vazduh kancelariju za vezu sa Južnom Korejom u gradu Kesong. U međuvremenu pojavio se novi video snimak na kome se vidi trenutak kada je stradala zgrada od četiri sprata.\nKako javljaju svjetski mediji, u zgradi nije bilo građana Južne Koreje, pošto je objekat još u januaru zatvoren zbog pandemije korona virusa.\nZvanična sjevernokorejska novinska akencija KCNA javila je da je uništenje kancelarije odgovor, kako je navedeno, “ološu” koji treba “skupo da plati za svoje zločine”, što se očigledno odnosi na aktiviste koji iz Južne Koreje šalju propagandne letke na Sjever.\nSjeverna Koreja je ranije upozorila da je spremna da pošalje vojsku u demilitarizovanu zonu koja razdvaja te dvije zemlje. Do eksplozije je došlo tri dana nakon što je sestra sjevernokorejskog lidera Kim Yong Una, Kim Jo Yong, upozorila da će Sjeverna Koreja srušiti “beskorisnu” kancelariju za komunikacije.\n‘Odlučno ćemo odgovoriti nastavite li poticati napetosti’\nUništavanje tog ureda “srušilo je očekivanja svih ljudi koji su se nadali napretku u međukorejskim odnosima i dugotrajnom miru na (korejskom) poluotoku”, izajavio je zamjenik južnokorejskog savjetnika za nacionalnu sigurnost Kim You-geun na brifingu za novinare.\nRusija je u utorak izrazila zabrinutost zbivanjima na korejskom polutoku pozvavši na suzdržanost nakon čina uništenja sjevernokorejskog ureda za vezu u zoni razgraničenja. Glasnogovornik Kremlja Dimitrij Peskov je na konferenciji za novinstvo u Moskvi kazao kako Rusija pozorno motri zbivanja na korejskom poluotoku no za sada ne planira kontakte na visokoj diplomatskoj razini kako bi se napetosti smanjile.\nMINISTAR VANJSKIH POSLOVA ALBANIJE U SARAJEVU! Džaferović – Cakaj: Između BiH i Albanije ne postoje otvorena pitanja\nMaas: Nemamo detaljne informacije o povlačenju američkih vojnika


Buš: Amerika traži demokratiju na Bliskom istoku\nU govoru povodom godišnjice završetka drugog svetskog rata u Evropi, predsednik Buš je istakao da Amerika traži demokratiju na Bliskom istoku iz istog razloga zbog kojeg je godinama radila na razvoju demokratije u Evropi jer je, kako je rekao, sloboda jedini pouzdani put ka miru.\n“Ukoliko Bliski istok nastavi da ključa u nezadovoljstvu i ozlojeđenosti i beznađu, zahvaćen ciklusom ugnjetavanja i radikalizma, stvoriće još drskiji i razorniji terorizam. Ali ako ljudi u tom regionu steknu pravo da samoupravljaju i nadom zamene mržnju, biće ojačana bezbednost svih slobodnih nacija.”\nPredsednik Buš je rekao da svi koji rade na uspostavljanju mira na Bliskom istoku, neće ponoviti greške prethodnih naraštaja, neće udovoljavati tiraniji ili je pravdati i žrtvovati slobodu u - kako se izrazio - “uzaludnom traganju za stabilnošću”. Američki predsednik je rekao da postoji razlog za optimizam u regionu, s obzirom da se - kako se izrazio - “vladavina straha” povlači pred nadom u promenu i u Avganistanu i u Iraku. S obzirom na izbore koji treba da počnu do kraja meseca u Libanu, rekao je predsednik, glasanje mora da se obavi bez spoljnog uticaja. U Egiptu, ovogodišnji predsednički izbori bi trebalo da imaju međunarodne posmatrače i pravila koja omogućavaju pravu kampanju. U cilju širenja demokratije po Bliskom istoku, rekao je predsednik, odvažni reformatori zaslužuju više od pohvale.\n“Dužnost već uspostavljenih demokratija je da pomognu demokratijama koje se tek pomaljaju na širem Bliskom istoku. Njima je naša pomoć potrebna, jer sloboda ima smrtne neprijatelje u tom regionu, ljude koji slave ubijanje, potpiruju samoubistva i žude za apsolutnom moći. Pomažući demokratske tranzicije, izolovaćemo snage mržnje i terora i pobediti ih pre nego što prošire nasilje.”\nKao i u drugim delovima sveta, rekao je američki predsednik, uspešne demokratije na širem prostoru Bliskog istoka moraju da premoste stare rasne i verske podele, jer - kako je zaključio - demokratija je jedina sila koja to može da postigne.


zivot u nemackoj Archives - Učenje nemačkog jezika\nUčenje nemačkog jezika > zivot u nemackoj\nPeto godišnje doba u Nemačkoj – sezona karnevala\nSezona karnevala u Nemačkoj se naziva još i „petim godišnjim dobom“ (fünfte Jahreszeit). U zapadnim krajevima oko Kelna počinje uvek 11.11. u 11 sati i 11 minuta, a vrhunac sezone je u februaru ili martu.\nOznake nemacka, zabava, zivot u nemackoj,\nU Nemačkoj, sistem vakcinacija se u suštini zasniva na ”preporučenim vakcinacijama”. Preporuke za vakcinaciju se donose na saveznom nivou od strane Stalnog komiteta za vakcinaciju koji je osnovan u okviru Instituta Robert Koh.\nOznake boravak, nemacka, saveti, zdravstvo u nemackoj, zivot u nemackoj,\nGastarbajter (nem: gastarbeiter, doslovno “gostujući radnik” ili “radnik gost”) je naziv koji se prvobitno koristio za sezonske radnike koji su se 1960-ih i 1970-ih doseljavali u Zapadnu Nemačku iz drugih zemalja, najčešće s juga Evrope.


Demokratski senator Mark Vorner (L) i njegov repulikanski kolega Ričard Bur\nOdbor za obaveštajne poslove američkog Senata saopštio je da je saglasan sa procenom obaveštajnih agencija da se Rusija mešala u predsedničke izbore 2016. godine da bi pomogla Donaldu Trampu, a naškodila kandidaturi njegovog demokratskog rivala Hilari Klinton.\nPredsedavajući odbora, republikanski senator Ričard Bur, saopštio je u sredu da je njegovo osoblje 14. meseci "razmatralo izvore, metode i analitički rad, i da nema razloga da se osporavaju zaključci obaveštajne zajednice".\nVodeći demokrata u odboru, senator Mark Vorner pozdravio je rad obaveštajne zajednice i poručio da su "ruska nastojanja bila sveobuhvatna i sofisticirana i da ih je naložio sam Putin da bi pomogao Donaldu Trampu, a naškodio Hilari Klinton".\nSaopštenje senatskog odbora u suprotnosti je sa nalazima obaveštajnog odbora Predstavničkog doma koji je prošlog meseca saopštio da obaveštajne agencije "nisu koristile odgovarajuće analitičke metode" u proceni namera ruskog predsednika Vladimira Putina.\nČlanovi tog odbora saopštili su da su saglasni da je Putin želeo da nanese štetu Klinton, ali da to ne znači da je želeo da pomogne Trampu.\nLideri senatskog odbora su posle pretresa sa bivšim obaveštajnim zvaničnicima, koji je bio zatvoren za javnost, saopštili i da nastavljaju istragu ruskog mešanja u američke izbore.\nDonald Tramp Junior (arhivski snimak)\nSenatski odbor objavio transkripte o susretu u Trampovoj kuli\nSenatski odbor za pravosuđe objavio je više od 2.500 stranica transkripta u vezi sa sastankom održanim u junu 2016. između predstavnika Donalda Trampa i grupe Rusa koji su obećali da će im dati kompromitujuće informacije o demokratskoj kandidatkinji Hilari Klinton.\nOdbor koji predvode republikanci objavio je kolekciju svedočenja, zabeleški i drugih informacija prikupljenih od osam osoba koje su prisustvovale spornom sastanku u Trampovoj kuli u Njujorku.\nTrampov sin, Donald Mlađi i drugi Trampovi saradnici očekivali su da će dobiti informacije koje bi inkriminisale Klinton. Taj sastanak sada istražuje specijalni tužilac Robert Maler, koji vodi istragu o tome da li je Trampov štab bio u dosluhu sa Rusijom da bi pobedio na izborima 2016. i da li je predsednik Tramp ometao sprovođenje pravde.\nPrema transkriptima, Tramp Junior je odboru za pravosuđe prošle godine rekao da se ne seća da li je razgovarao o istrazi Rusije sa svojim ocem. On je takođe izjavio da ne misli da postoji bilo šta neprilično u vezi sa sastankom u Trampovoj kuli.\nPored Trampa Mlađeg, tom sastanku su prisustvovali predsednikov zet Džered Kušner, tadašnji menadžer kampanje Pol Manafort i ruska pravnica Natalija Veselnickaja. Tu su takođe bili rusko-američki lobista Rinat Ahmetshin, koji je bio prevodilac Veselnickaje, Ike Kaveladze, biznismen iz bivše sovjetske republike Gruzije, i britanski publicista i muzički promoter Rob Goldston, koji je pomogao u organizaciji sastanka.\nTranskripti, zasnovani na pisanim i usmenim svedočenjima pred senatskim odborom takođe otkrivaju sledeće:\nAdvokati Trampa Juniora pokušali su da koordinišu izjave u javnosti posle otkrića o kontroverznom sastanku. I pre nego što su mediji objavili da je sastank bio održan, prema transkriptima, advokat Trampa Mlađeg, Alen Futerfas, počeo da kontaktira učesnike sastanka da bi se postarao da njihove izjave o susretu budu konzistentne.\nGoldston, koji je Trampu Junioru obećao da Veselnickaja može da pruži štetne informacije o Klinton, rekao je odboru da je izneo taj predlog pošto je dobio uveravanja da Veselnickaja ima "dobre veze" i da poseduje "inkriminišući materijal."\nŠest meseci posle sastanka, Goldston je predložio drugi sastanak sa Veselnickajom i Trampovim timom. Goldston kaže da se obratio Trampovom pomoćniku u ime ruskog milijardera Arasa Agalarova, koji ima lične veze sa ruskim predsednikom Putinom. Drugi sastanak se nije odigrao.\nReagujući na najnovije transkripte, Tramp Junior je objavio saopštenje u kojem navodi: "Javnost sada može da se vidi da sam u toku više od pet sati odgovorio na svako pitanje koje mi je postavljeno i da sam bio iskren i otvoren prema odboru."\nSenatski odbor nije ispitivao Veselnickaju ali je objavljen njen pisani odgovor na pismo koje joj je predsedavajući komiteta Čak Gresli uputio prošle godine. Odbor takđe nije mogao da ispita Kušnera i Manaforta, iako je objavio jednu stranicu beleški koje je Manafort zapisao tokom sastanka.\nBela kuća je priznala da je predsednik učestvovao u pisanju prvog saopštenja nakon što su mediji objavili vest o sastanku u Trampovoj kuli sa ruskom pravnicom. U saopštenju je navedeno da je tema sastanka u većoj meri bio program usvajanja dece iz Rusije. Kasnije je međutim Tramp Junior objavio imejlove koji pokazuju da je pristao na sastanak pošto su mu obećane informacije koje mogu da nanesu štetu Hilari Klinton.\nManafort se, nezavisno od ovoga, suočava sa više od deset optužbi u vezi sa njegovim lobiranjem u inostranstvu, uključujući zaveru o pranju novca i izbegavanju prijavljivanja poreza.


Koncert Vlade i Bajke u Narodnom pozorištu RS | BL Portal\nKoncert Vlade i Bajke u Narodnom pozorištu RS\nČuveni beogradski akustičarski duo Vlada i Bajka nastupiće u Narodnom pozorištu Republike Srpske u subotu 26. oktobra, sa početkom u 20.00 časova.\nKarijera i prijateljstvo ovog kultnog dua traju preko pet decenija. Grupu čine Vladimir Marković Vlada i Dragutin Balaban Bajka, a od 1968, kada su osnovani, Vlada i Bajka izdali su mnoštvo singlova i jedan studijski album, a pjesme koje se su se izdvojile su “Oblak”, “Moj Beograd”, “Pesma sa rečima za pesmu bez reči”…\nZbog prefinjenog akustičarskog “šmeka” i sjajnog slaganja glasova, još na početku karijere prozvani su “jugoslovenskim Sajmonom i Garfankelom”. Ulaznice su u prodaji na blagajni Narodnog pozorišta RS.\nNarodno pozorište RS – Repertoar za oktobar 2019.\nNudio i seks: Pogledajte kakve je fotografije suspendovani nastavnik slao učenicama


Ministarstvo prosvete: Postignut dogovor sa reprezentativnim sindikatima – ASinfo Portal\nVlada Srbije potvrdila je danas dogovor Ministarstva prosvete i reprezentativnih sindikata prosvetnih radnika u vezi sa reformom platnog sistema tom sektoru, čime će se zaposleni u prosveti izjednačiti sa ostalim korisnicima republičkog budžeta, za kojima su godinama zaostajali, saopštilo je ministarstvo.\nKako je navedeno, Ministarstvo prosvete će povući odluku o umanjenju dnevnica za mesec oktobar zaposlenima koji su bili u štrajku, a predstavnici reprezentativnih sindikata obavezali su se da će štrajk biti prekinut.\nPredloženom reformom platnog sistema, kako je navedeno, izdvajanja iz republičkog budžeta za zaposlene u prosveti iznosiće 25 odsto, što je najviše u odnosu na ostala ministarstva.\nU saopštenju piše da će time prosveta biti izjednačena sa svim drugim korisnicima budžeta, a ukupno povećanje u naredne dve ili tri godine iznosiće 35-36 odsto.\nMinistar prosvete Mladen Šarčević izjavio je da će iznos povećanja, koje počinje od 1. januara 2019. godine, biti značajnije veći nego što je očekivano, a konačni iznosi biće utvrdjeni sredinom novembra.\nAlbanska deca prete “bokserom”; Srbi: Zaštitite našu decu\n”Плави прозори” -најбоља прича на конкурсу СПКД „Просвјета“ и породице Слободана Живановића


Rustemović o namjerama NSRS: Biti će poremećeno snabdijevanjem lijekovima i medicinskim sredstvima, na cijeloj BiH a pandemija corona virusa traje - Index.ba\nPredsjednik Sindikata Agencije za lijekove BiH Ramo Rustemović povodom sutrašnje posebne sjednice Narodne skupštine manjeg bh. entiteta Republika Srpska na čijem dnevnom redu će naći će i Zakon o lijekovima i medicinskim sredstvima RS-a po hitnom postupku, upozorava javnost da se mora reagirati na njihove namjere, piše Faktor.\n– Sutra je sjednica Narodne skupštine Republike Srpske BiH, donošenje Zakona o lijekovima RS, po hitnom postupku. Obavještavam javnost, naše pacijente, a pogotovo politike i stranke iz Federacije BiH, da ne sjede skrštenih ruku, a posebno apel strankama u vlasti na nivou Vijeća ministara BiH, koje imaju svoje predstavnike u Agenciji za lijekove BiH, da ne budu zatečeni novonastalom situacijom. Postoje pravni mehanizmi gdje se može reagovati kroz Stručno vijeće, Agencije za lijekove BiH, Ministarstvo civilnih poslova BiH. Ovdje treba odmah reagovati! Kako? Politika zna, struku nije niko uvažavo i dolazi u pitanje. Uposlenici su sa pravom zabrinuti, pogotovo Kontrolni laboratorij Agencije, sa sjedištem u Sarajevu, oko kojeg se najviše vodi neistina da li postoji, da li je certificiran – navodi Rustemović.\n– Izgleda da nije dovoljno što ima sve atribute evropske laboratorije, očito nekome smeta i direktno se ugrožava kontrola kvaliteta lijekova, njihova sigurnost i efikasnost! Isto tako direktno je ugrožena egzistencija uposlenih i njihovi porodica. Sigurno će biti poremećeno tržište snabdijevanjem lijekovima i medicinskim sredstvima, na cijeloj teritoriji BiH, a pandemija corona virusa traje – upozorava Rustemović.\nPročitajte: Vukanović o Zakonu o ćirilici: Vlast se zaletila k‘o prase u surutku\nPrethodni članakKomšić sa Jenčom: UN spreman pomoći u rješavanju problema u BiH kako bi se izbjegao bilo kakav incident\nNaredni članakCijene krompira i kupusa i do tri puta više nego prošle godine


Još 300 profesionalnih vojnika u stroju Vojske Srbije - Dnevni list Danas\nPočetna » Društvo » Još 300 profesionalnih vojnika u stroju Vojske Srbije\nJoš 300 profesionalnih vojnika u stroju Vojske Srbije\nNa inicijativu ministra odbrane Zorana Đorđevića pokrenuta je procedura za prijem 300 profesionalnih vojnika do početka novembra ove godine, dok se naredne godine očekuje prijem još 1.500 vojnika u Vojsku Srbije.\n0Piše: Danas Online 25. oktobra 2016. 14.44\nDo sada je, u toku 2016. godine, već primljeno 95 profesionalnih vojnika, dok se na obaveštenje o prijemu profesionalnih vojnika u Specijalnu brigadu, koji se primaju iz redova vojnika u rezervi iz evidencije regionalnih centara Ministarstva odbrane, u roku od dve nedelje odazvalo 255 kandidata.\nPodsećamo da u profesionalnu vojnu službu mogu da budu primljeni samo kandidati koji su prethodno odslužili vojni rok sa oružjem, te da Ministarstvo odbrane i Vojska Srbije od decembra ove godine uspostavljaju novi način dobrovoljnog služenja vojnog roka sa oružjem koje će trajati šest meseci.\nCilj je da se dodatnom obukom vojnika unaprede operativne i funkcionalne sposobnosti Vojske Srbije, da se rasterete profesionalni vojnici koji će se više baviti usavršavanjem stečenih znanja i veština, kao i da se osnaži rezevni sastav. Jedan od benefita predviđenih za nove vojnike jesu veće novčane naknade u poslednja tri meseca služenja vojnog roka.\nministarstvo odbrane, vojska srbije


Han o Zapadnom Balkanu - izvoz stabilnosti umjesto uvoza nestabilnosti - Vijesti.me\n"KVALITET PRIJE BRZINE"\nEvropski komesar za proširenje Johanes Han zadovljan je strategijom EU za Zapadni Balkan (iz februara) jer je pokrenula novu dinamiku u regionu ali se zalaže za realizam u pogledu evrointegracije regiona.\nU intervjuu za EURACTIV Njemačka Han je rekao da je najveći napredak u evrointegracijama na Zapadnom Balkanu u posljednjih godinu dana zabilježila Makedonija ali da su i ostali iz regiona napredovali više nego ranije.\nNa pitanje da li je 2025, koja se u strategiji navodi kao godina mogućeg proširenja EU, suviše daleko za zemlje koje žele u EU, Han je rekao da taj indikativni datum nije predaleko jer je za reforme i usvajanje standarda EU potrebno vrijeme i da nije stvar samo u promjenama zakona, već i u njihovoj primjeni.\nKako je dodao, s obzirom na procedure ratifikacije u nekim zemljama, "taj indikativni datum je veoma ambiciozan ali izvodljiv... Kvalitet prije brzine".\n"Konačno, poslije 27 godina pregovora uz posredovanje UN, spor Skoplja i Atine oko imena je riješen. Taj istorijski sporazum predstavlja značajan korak ka realizaciji evroatlantske perspektive zemlje", istakao je Han pozivajući političke aktere u Makedoniji da budu konstruktivni kako bi dostigli taj cilj.\n"Može se reći da su sve zemlje napredovale u posljednjih godinu dana, iako različitm brizinom i intenzitetom. Crna Gora i Srbija, koje su trenutno "predvodnici" po otvaranju poglavlja u posljednjih godinu dana su ih više otvorili i sada imaju 31 odnosno 14 otvorenih od 35", rekao je Han.\nKao i Makedonija, Albanija radi na rješavanju otvorenih graničnih pitanja i želi dobre susjedske odnose, kazao je Han i istakao da je zahvaljujući značajnom napretku obje zemlje Evropska komisija preporučila otvaranje pregovora.\n"Kosovo je ispunilo preostale uslove za viznu liberalizaciju, pa smo mogli da damo preporuku, dok je Bosna i Hercegovina odgovorila na pitanja iz Komisijinog upitnika, što je uslov za davanje statusa kandidata", rekao je evropski komesar.\nPrema Hanovim riječima, proširenje EU na Zapadni Balkan je relevantnije nego ikad, posebno s obzirom na sve veću eroziju globalnog poretka zasnovanog na pravilima.\n"Zapadni Balkan je okružen članicama EU i pripada Evropi geografski, istorijski i kulturno", rekao je Han i istakao da je u najboljem interesu EU da obezbijedi stabilnost i prosperitet u svom susjedstvu.\n"Moj princip za proširenje je izvoz stabilnosti umjesto uvoza nestabilnosti. U tom smislu, EU integracija Zapadnog Balkana je ulaganje u bezbjednost i stabilnost Unije. Ne treba zaboraviti geostrateški aspekt: ne bi bilo mudro ostaviti za sobom vakum koji koriste drugi međunarodni akteri čije vrijednosti nisu kao naše", istakao je Han.\nU vezi Turske, za koju se članice EU slažu da se posljednjih godina sve više udaljava od osnovnih vrijednosti EU, Han smatra da treba nastaviti dijalog sa tom zemljom koja je važan partner iz geostrateške perspektive.


Kao Rumunija i Bugarska: Crna Gora sad mora u EU iz „geopolitičkih razloga“ - Sputnjik Srbija\n22:26 04.06.2019 Preuzmite kraći link\nMeđutim, novina u strategiji zvanične Podgorice u poslednje vrijeme je da crnogorski čelnici sve manje govore o ispunjavanju evropskih standarda, a sve više apostrofiraju potrebu da zemlje Zapadnog Balkana, a prije svega Crna Gora, u Evropsku uniju moraju biti primljene „zbog geopolitičkih razloga“.\nPredsjednik Crne Gore Milo Đukanović taj zahtjev opravdava činjenicom da se na Balkanu trenutno vodi „strateška politička borba“ koju personifikuju dva moćna pokreta: prvi koji predvode vlade koje žele svoje zemlje kao članice EU i NATO-a i drugi koji se tome protivi, a podržan je od zemalja poput Kine, Rusije i Turske.\nPoruke crnogorskog šefa diplomatije Srđana Darmanovića takođe su na istom fonu. On tvrdi da će „EU morati da posmatra proširenje, osim kao politiku koja ide u susret standardima, i kao geopolitičko pitanje“. Po logici crnogorskih prvaka, sada još jedino preostaje otvoriti oči uspavanoj evropskoj i evroatlantskoj zajednici, kako bi ta ideja bila realizovana.\nAnalitičar i građanski aktivista Luka Radonjić takođe primjećuje da se retorika Podgorice na temu evropskih integracija sve više od ispunjavanja standarda i zatvaranja pregovaračkih poglavlja sa EU premješta na teren „visoke politike“.\n„Izvještaj Evropske komisije za Crnu Goru ili kako ga dio javnosti zove ’nokaut izvještaj‘ zapravo je samo pismenim putem i na stranom jeziku potvrdio ono što znamo i razumijemo i na našem srpskom: da je stanje u Crnoj Gori katastrofalno. Međutim, u susret ovom izvještaju tokom nekoliko posljednjih mjeseci više puta su se čule Đukanovićeve izjave upućene zvaničnom Briselu, koje se kreću od upozoravajućeg do kritičkog tona Zapadu, od ’ako nas vi nećete‘… i ’postoje i druge zainteresovane strane za saradnju‘, do toga da ’Rusija ima aspiracije na Balkanu, a vi nam i dalje držite poluzatvorena vrata‘“, kaže Radonjić za Sputnjik.\nOn s ironijom primjećuje da ne znači da je vladajući DPS u potpunosti odustao od već čuvene „implementacije evropskih standarda“, koja zasad ostaje samo na rečima.\n„Ne možete odustati od nečega što nikada niste suštinski ni željeli. Uspostavljanje evropskih standarda, posebno u dijelu koji se odnosi na pravosuđe, do temelja bi uzdrmalo Đukanovićev sistem vladavine, zato on i ne ide ka ispunjenju standarda, već pokušajem da pitanje pristupanja EU upakuje kao geopolitičko pitanje, želi da ’kupi ulaznicu kod tapkaroša‘, po ugledu na Rumuniju i Bugarsku, u krajnjem — da od Evrope dobije ono što je dobio svojevremeno od Vašingtona — poziciju na Zapadu i da mu žmure na jedno oko“, smatra Radonjić.\n„Turska karta“ u Milovoj partiji sa EU\nSagovornik Sputnjika ipak naglašava da ni pokušaj vlasti u Podgorici da Crnu Goru predstave kao branik evroatlantskih vrijednosti na Balkanu nije u potpunosti iskren, što se najbolje očituje kada je u pitanju odnos Crne Gore i Turske.\n„Zvanični podaci s kraja prošle godine govore da su turski državljani osnovali 2.097 firmi u Crnoj Gori. Podsjećanja radi, 2015. godine bilo je registrovano svega 29 privrednih subjekata čiji su osnivači Turci. Putem sredstava javnog informisanja saznali smo da u Crnoj Gori postoje čitave agencije koje su na usluzi turskim državljanima, da se što lakše i brže adaptiraju na život u Crnoj Gori. A Podgorica i Ankara su nedavno postale ’gradovi pobratimi‘.“\n„U podgoričkoj osnovnoj školi ’Oktoih‘ organizovana je proslava praznika države Turske, a u prisustvu uprave škole, zvaničnika turske ambasade i turskih investitora, djeca su igrala trbušni ples, što u simboličkoj ravni samo potvrđuje ono što je prisutno i u ekonomskoj — veliki povratak Turske na Balkan. Ukoliko Đukanović odnos sa Turskom koristi u taktici sa EU, to će svakako imati svoju cijenu, kao uostalom i svako geopolitičko ’kockanje‘ sa silama koje imaju ekspanzionistički karakter, kao što je to istorijski slučaj sa Turskom“, upozorava Radonjić.\nPoigravanje sa Badinterovom formulom\nU geopolitičko pakovanje crnogorskih evroatlantskih integracija ušlo je i kosovsko pitanje. U nastojanju da ide niz dlaku promoterima kosovske nezavisnosti, crnogorskom predsjedniku se nedavno omaklo „kreativno tumačenje“ zaključaka Badinterove komisije, po kojoj, da podsjetimo, granice država, odnosno, bivših republika SFRJ „postaju granice zaštićene međunarodnim pravom“ i koje se, kako je precizirao, „ne mogu mijenjati, osim uz slobodno postignut dogovor“.\nIpak, iako je crnogorski predsjednik u tom smislu mnoge u regionu doveo u nedoumicu, kazavši da se kada je u pitanju rešavanje kosovskog problema zalaže za primjenu Badinterove formule (dakle, avnojevske granice po kojima Kosovo i Metohija predstavljaju pokrajinu u sastavu Srbije), Radonjić upozorava da se tu nikako ne treba zavaravati, te da je Đukanovićev odnos po pitanju Kosovske nezavisnosti kristalno jasan.\n„Kao što je početkom devedesetih godina Đukanović zagovarao ispravljanje avnojevskih granica nazivajući ih dijelom ’priučenih boljševičkih kartografa‘ i to na Televiziji Crne Gore 1991. godine (baš u godini Badinterove komisije), tako se danas zalaže da one budu okvir za dogovor Srbije i albanskih lidera sa Kosova. Kao što je nekada retorikom o odbrani suvereniteta Srbije na Kosovu i kritikom albanskih političara kao mladi političar u džemperu pokušavao da se probije u ogromnoj gužvi njemu sličnih i obezbijedi srpske glasove, tako i danas sklapanjem dilova sa kosovskim Albancima i apsolutnom političkom podrškom njihovim zahtjevima ide protiv suvereniteta Srbije, sa namjerom da ne izgubi podršku albanskih stranaka u Crnoj Gori“, tvrdi Radonjić.\n„Na nedavno održanim izborima u Tuzima na kojima je DPS poražen, a posebno na proslavi pobjede sa simbolima UČK, Albanci su mu jasno stavili do znanja ko je tu šef. Njegovo paktiranje sa Prištinom, Tiranom i Ankarom rezultat je namjere da postigne veliku glasačku mobilnost manjina i manjinskih stranaka, kako bi na narednim izborima sačuvao vlast, jer mu sve više opada povjerenje u pravoslavnom biračkom tijelu, a zahvaljujući najnovijim potezima protiv crkve, vjerovatno će još i više“, predviđa naš sagovornik.


Zbog preljube ostaje selektor\nSudeći po izgledu Svena Gorana Eriksona koji održava teoriju o hladnoj rezervisanosti njegovih sunarodnika, niko ne bi rekao da mu je život ispunjen Don Žuanovskim podvizima. Pa ipak, dve uspešne i lepe žene biju bitku za njegovu naklonost već duže vreme.\nZvanična Eriksonova saputnica Nensi Del Olio, inače bivša devojka rok legende Mika Džegera, čak ga je savetovala da potpiše novi petogodišnji ugovor sa engleskom reprezentacijom, jer bi treniranje nekog kluba smanjilo njen značaj u Engleskoj. Ona se boji da bi promena načina života znatno uticala na dobrotvorni rad kojim se bavi. Erikson i dalje nije prihvatio dvogodišnji produžetak ugovora koji mu je ponuđen, a već uveliko se priča da će zameniti Klaudija Ranijerija u Čelziju.\nOsoba bliska ovom paru izjavila je nedavno:\n- Ukoliko Sven bude odlučio da preuzme neki klub i ode iz nacionalnog tima, njihova veza bila bi ugrožena.\nDel Olio (koja je inače advokat) je oprostila selektoru prevaru sa švedskom lepoticom Ulrikom Džonson, o kojoj su podrobno izveštavali svi svetski mediji, naročito zbog činjenice da se između suparnica odvijao pravi mali rat. Italijanka mu je oprostila Šveđanku, pa bi sada mogla da traži protivuslugu, jer epitetom "prve dame engleskog fudbala" spaja lepo i korisno.


Građanima uplata po 1.300 dinara od dividendi po akciji Aerodroma | Biznis i Finansije\n/ Vesti / Građanima uplata po 1.300 dinara od dividendi po akciji Aerodroma\nGrađanima uplata po 1.300 dinara od dividendi po akciji Aerodroma\nGrađani koji poseduju akcije beogradskog Aerodroma "Nikola Tesla" dobiće 16. aprila po 1.300 dinara dividende za svaku akciju, saznaje "Blic".\nGrađani koji poseduju akcije beogradskog Aerodroma “Nikola Tesla” dobiće 16. aprila po 1.300 dinara dividende za svaku akciju, saznaje “Blic”.\nPravo na dividendu imaće akcionari koji su akcije Aerodroma imali u vlasništvu na dan 31. decembra 2018. godine, a po osnovu ugovora o koncesiji za aerodrom sa francuskom kompanijom “Vansi erports”.\nDržavi, koja u Aerodromu “Nikola Tesla” poseduje 83,5 odsto vlasništva, sleduje bruto iznos po akciji, oko 1.530 dinara, a malim akcionarima se on umanjuje za 15 odsto poreza na dividende, navodi se na sajtu “Blica”.\nAkcijom Aerodroma juče se na Beogradskoj berzi trgovalo po ceni od 830 dinara. Najveću cenu u prethodnih godinu dana akcija te kompanije je dostigla krajem decembra 2018. kada je vredela 1.956 dinara.\nBesplatne akcije Aerodroma “Nikola Tesla” u svom vlasništvu je zadržalo više od dva miliona građana. Oni su od države dobili po jednu deonicu te kompanije u februaru 2011. godine.\nPrethodno je, početkom 2010. godine, građanima podeljeno i po pet akcija Naftne industrije Srbije, čija je nominalna vrednost bila 500 dinara. Pravo na besplatne akcije javnih preduzeća imalo je 4,8 miliona građana, koji su tim hartijama mogli da trguju na Beogradskoj berzi.\nBeta Blic aerodrom akcije dividende isplata


Korporacija "Izazov Milenijuma" o potencijalu za unapređenje ekonomskog rasta | Radio Kosovska Mitrovica\nKorporacija “Izazov Milenijuma” o potencijalu za unapređenje ekonomskog rasta\n27. February, 2019 16:46 |\nTokom prošle nedelje, delegacija Korporacije američke vlade “Izazov Milenijuma (MCC)” je posetila Kosovo kako bi diskutovala o potencijalu da se iskoristi milionski MCC kompakt program za smanjenje siromaštva i unapređenju ekonomskog rasta.\nKao olakšavajuća okolnost za MCC-ov kompakt program, prošlog decembra Kosovo je izabrano od strane Borda direktora MCC-a. Kosovo mora da nastavi da pokazuje napredak u borbi protiv korupcije kako bi dobilo ova sredstva i pomoć.\nDelegacija, predvođena od strane potpredsednice MCC-a za Odeljenje za odnose s javnošću i kongresna pitanja, Karen Sešns, sastala se sa visokim službenicima Vlade Kosova i liderima privatnog sektora.\nOni su razgovarali o pristupu MCC-a u borbi protiv siromaštva putem ekonomskog rasta. Faktor koji ograničava ekonomski rast je korupcija, gde je globalna ocena Kosova po tom pitanju loša. Tokom razvoja programa, Kosovo će morati da svake godine ponovo prolazi kroz proces selekcije koju vrši Bord direktora MCC-a, i biće ocenjeno MCC-ovim sistemom bodovanja, što uključuje procenu napora za smanjenje korupcije.\nMCC trenutno sprovodi MCC-ov program malih grantova “Threshold” za Kosovo, koji podržava investicije u efikanosti energije i zapošljavanju žena u energetskom sektoru, kao i u povećanju javno dostupnih podataka o pravosuđu, okolini i radnoj snazi.\nPotpredsednica Sešns je 20. februara 2019. godine, pomogla pokretanje projekta “Žene u energetici” kao deo MCC-ovog “Threshold” programa za Kosovo. Projekat podržava mogućnosti za žene da učestvuju kao zaposlene i preduzetnice u ovom sektoru i istovremeno jača ekonomske mogućnosti za žene i podržava program stipendiranja.\nProjekat se trenutno sprovodi od strane Fondacije Milenijum Kosovo i biće nastavljen do 2021. godine.


Parfem "Closer" Emine Jahović Sandal konačno stiže u Srbiju - Lepota i zdravlje\nParfem “Closer” Emine Jahović Sandal konačno stiže u Srbiju\nDugo očekivana mirisna nota jedne od naših najpopularnijih pevačica, Emine Jahović Sandal, najavljivana još od prošle godine, konačno stiže! Insiprisana željom da probudi sva čula i oslika Emininu autentičnost, ova lepotica promovisaće u četvrtak svoj parfem u novootvorenoj Lilly drogeriji u Njegoševoj ulici.\nSpoj nežnosti i romantike, s notom vreline leta, inspirisali su pevačicu da napravi parfem sa svojim imenom i priušti ženama takav miris kojm će opijati svoje jače polovine. Parfem “Closer” će se prodavati ekskluzivno u Lilly drogerijama, a promociju parfema pratiće novi singl i spot pop dive “Nesanica”, čija je premijera zakazana za sredu posle “Nacionalnog dnevnika” na RTV Pink.\nPored toga, poznata umetnica promovisaće svoj parfem i u drugim gradovima širom Srbije – subota 21. jun u Kragujevcu, ponedeljak 23. jun u Novom Sadu, utorak 24. jun u Nišu, sreda 25. jun u Kraljevu i četvrtak 26. jun u Novom Pazaru!\nPremijerno pogledajte i reklamu koja najavljuje parfem.\nDermatolozi upozoravaju: Ne isprobavajte opasne tretmane koji mogu oštetiti vašu kožu\nDo negovanih stopala i peta – u nekoliko koraka\n10 modnih saveta za žene s malim grudima


Dobitnik sertifikata „Top Employer 2021“ | Nova Ekonomija\nLidl Srbija dobitnik je prestižnog sertifikata „Top Employer Serbia“ i „Top Employer Europe“, za 2021. godinu na nivou države Srbije i teritorije Evrope zajedno sa Lidl kompanijama u još 18 zemalja, koje dodeljuje Top Employers Institute, vrednujući jasno definisane procese upravljanja ljudskim resursima koji utiču na izgradnju fer odnosa, kao i benefita koje kompanija pruža svojim zaposlenima. Poziciju jednog od najboljih poslodavca u Srbiji, Lidl Srbija opravdava konstantnom brigom i uslovima koje zaposleni imaju u ovoj kompaniji.\nLidl Srbija je kompanija koja posluje po precizno definisanim HR procesima i procedurama, kroz koje pokazuje svoju profesionalnost i posvećenost zaposlenima. Samo neki od benefita po kojima se Lidl ističe kao jedan od najpoželjnijih poslodavaca u Srbiji i regionu jesu mogućnost rada od kuće za radna mesta na kojima je to moguće, privatno zdravstveno osiguranje za sve zaposlene, isplata svakog minuta prekovremenog rada i obezbeđeni uslovi za kontinuirano usavršavanje zaposlenih. Ovim kompanija potvrđuje da se kroz svoje svakodnevno poslovanje zalaže za to da svojim zaposlenima obezbedi osećaj pripadnosti zajednici.\n„Lidl svojim zaposlenima nudi sigurno i fer radno okruženje, kao i mogućnosti za obuku i razvoj. Ovo obećanje postaje još značajnije u vremenima velikih izazova, poput onih sa kojima se trenutno suočavamo. Briga za zaposlene, otvoreni i fer odnosi i motivisani zaposleni su veoma važni u ovom pogledu - zbog čega nam je posebno drago što smo sertifikovani kao vrhunski poslodavac. Naši zaposleni su u srcu našeg uspeha. Oduševljeni smo što je naš rad sa ljudima prepoznao i nezavisni stručni institut, najkompetentniji za datu oblast - to pokazuje da smo na dobrom putu“, izjavila je Ivana Marković, izvršna direktorka Ljudskih resursa kompanije Lidl Srbija.\nInstitut koji vrši sertifikaciju, godišnje dodeli 1.600 „Top Employer“ priznanja u 120 gradova i regija širom sveta. Ovaj prestižni međunarodni sertifikat se dobija na osnovu istraživanja koja Top Employers Institute sprovodi u 6 oblasti, 20 segmenata među kojima su: radno okruženje, odnos prema zaposlenima, liderstvo, etika, razvoj zaposlenih i učenje.\n„Godinu 2020. smo ispratili kao jednu od najizazovnijih u istoriji poslovanja. U tom kontekstu, kompanija Lidl Srbija može biti posebno ponosna na činjenicu da je baš u ovoj godini dobila status jednog od najboljih poslodavaca. Sertifikat „Top Employer“ predstavlja potvrdu da Lidl Srbija zaista stavlja dobrobit svojih zaposlenih na prvo mesto i na tome joj čestitamo“, istakao je David Plink, CEO Top Employers Instituta.\nTop Employers Institute je vodeći svetski institut za dodelu sertifikata poslodavcima kao potvrdu za ostvarene izvanredne uslove za zaposlene.\nZa bolje tržište rada – Top Employers Institute obogaćuje tržište rada razvojem efikasnijih strategija za zaposlene. Program sertifikacije omogućava kompanijama da procene i poboljšaju uslove koje kao poslodavci obezbeđuju svojim zaposlenima.\nOsnovan pre tri decenije, Top Employers Institute je ove godine identifikovao i prepoznao više od 1.600 najboljih poslodavaca u 120 zemalja i regiona, na 5 kontinenata. Svi zajedno, ovi sertifikovani Top Employeri imaju pozitivan uticaj na živote preko 7.000.000 zaposlenih širom sveta.\nNovac namenjen za novogodišnje proslave preusmeren u humanitarne svrhe


UKIDA SE KOMBI PREVOZ: Kombi prevoznici u utorak protestuju u Beogradu!\nNaslovna/VESTI/UKIDA SE KOMBI PREVOZ: Kombi prevoznici u utorak protestuju u Beogradu!\nUdruženje prevoznika putnika kombijima Srbije održaće u utorak 7. februara protestnu vožnju u Beogradu i zatražiti odlaganje primene Zakona o prevozu putnika u drumskom saobraćaju, odlučeno je danas na sastanku predstavnika Udruženja.\nOni kažu da im taj propis uskrajuće ustavno pravo na rad i tržišnu konkurenciju, odnosno poslovanje pod jednakim uslovima na tržištu prevoza putnika.\nUz poruku “Mi poštujemo zakone – vi poštujte naše ustavno pravo na rad”, kombi prevoznici traže od Ministarstva građevinarstva, saobraćaja i infrastrukture Srbije odlaganje primene tg zakona i njegovo usklađivanje sa propisima i standardima Evropske unije (EU).\nOni upozoravaju da bi, u suprotnom, Srbija mogla rizikovati otvaranje pregovaračkih poglavlja sa EU koja regulišu ovu problematiku.\nU protestnoj vožnji članova Udruženja kombi prevoz putnika učestvovaće nekoliko desetina kombija iz cele Srbije, a cilj im je da upozore na niz ozbiljnih posledica koje bi lančano izazvala primena Zakona o prevozu putnika u drumskom saobraćaju.\nUdruženje ocenjuje da rigorozne odredbe Zakona o prevozu putnika u drumskom saobraćaju, čija bi primena trebalo da počne 12. februara, narušavaju nekoliko elementarnih ljudskih i ustavnih prava, a istovremeno odudaraju od legislative EU.\nKombi prevoznicima se, uz neargumentovane zamerke da ugrožavaju bezbednosti saobraćaja, uskraćuje pravo na rad, građanima pravo na izbor prevoza i usluga, a striktnom primenom sadašnjih zakonskih rešenja direktnu štetu dugoročno bi trpela i država.\n– Nakaradna zakonska rešenja – piše u saopštenju, i – podstiču korupciju i guraju prevoznike u sivu zonu poslovanja – upozoreno je na današnjem na sastanku članova Udruženja kombi prevoz putnika.\nPošto je, po zvaničnim podacima, u Srbiji registrovano 40.000 vozila sa šest do osam sedišta, primenom loših zakonskih rešenja direktno ili posredno bila bi ugrožena egzistencija 80.000 do 100.000 građana koji se izdržavaju prihodima od kombi prevoza.\nŠtetu bi posredno trpeo i državni budžet smanjenjem davanja kroz poreze, takse i doprinose, naplatu putarina i akciza od prodaje goriva, a posledice bi osetile i auto-dilerske kuće i osiguravajuća društva.\nUdruženje kombi prevoznika naglašava da na njihove zahteve za argumentovan razgovor i usklađivanju zakonskih rešenja sa evropskim standardima nisu reagovali nadležni u Ministarstvu saobraćaja, počev od pomoćnika ministra Saše Stojanovića čije smenjivanje Udruženje zahteva.\n22 ČEČENA UHAPŠENA U BEČU: Šetali se po trgu sa ogromnim naoružanjem!\nKučevo je apsolutni lider po broju studentskih stipendija!


Na spisku je i ime sadašnjeg direktora EPS-a, Milorada Grčića. Jovanović je postavio pitanje šta će Grčić na platnom spisku, gde se navodi da je savetnik direktora i prima 80 hiljada dinara platu.Jovanović tvrdi i da je to spisak 75 članova SNS koji su sad upošljeni u opštini Grocka.\n„Milorad Grčić bio je angažovan po ugovoru kao savetnik direktora JKP „Grocka“ na period od maksimalno 120 dana, počevši od 2. jula 2012. godine. To je bio jedini angažman Milorada Grčića u JKP „Grocka“. Napominjemo da informacija da trenutno obavlja tu funkciju nije istinita“, navodi se u odgovoru EPS-a.\nEPS Grocka Milan Jovanović Milorad Grčić\n← Istinomer: Šta je „Laž godine“ i kakve su izjave političara (VIDEO)


Visoki predstavnik razočaran neusvajanjem amandmana na Ustav BiH - Klix.ba\n27.4.2006. u 13:39\nVisoki predstavnik, specijalni predstavnik Evropske unije u BiH Christian Schwarz-Schilling danas je izrazio duboko razočarenje zbog činjenice da predloženi ustavni amandmani nisu usvojeni na sjednici Predstavničkog doma Parlamentarne skupštine BiH održane u srijedu.\n"Duboko sam razočaran ovakvim ishodom glasanja. BiH je propustila teško stečenu priliku da pokrene važan proces modifikovanja Ustava kako bi te promjene bile spremne za primjenu na oktobarskim izborima", prenijela je stav Cshwarza-Schillinga glasnogovornica banjalučkog ureda OHR-a Ljiljana Radetić.\nVisoki predstavnik je naglasio i da rezultat sinoćnjeg glasanja šalje negativnu poruku Evropi, SAD-u i međunarodnoj zajednici u cjelini i dodao da je najviše od svega, ovo ipak gubitak za BiH.\n"Ja i drugi članovi međunarodne zajednice bili smo uključeni u ovaj proces, dali smo sve od sebe da delagatima u parlamentu objasnimo važnost predloženih amndmana", kazao je Schwarz-Schilling i dodao da je političkim strankama i javnom mnijenju i članovima parlamenta bilo sasvim jasno da je međunarodna zajednica ujedinjeno stajala iza ovog projekta.\nNaglasio je da su predloženi amandmani bili i još su neophodni kako bi se započeo ključni proces jačanja vlasti u ovoj zemlji.\n"Oni koji su odgovorni za neuspjeh ovog paketa reformi, moraju razmisliti o posljedicama svog djelovanja", rekao je visoki predstavnik.\nTakođe, istaknuo je da je većina delagata Predstavničkog doma glasala za paket ustavnih reformi. "Više ljudi je izrazilo podršku ovom paketu, nego što je bilo protiv", ocjena je visokog predstavnika, koju je saopštila Radetić na pres-konferenciji u Banjoj Luci.\nOn je odao priznanje partijskim liderima koji su zaista naporno radili kako bi postigli konsenzus, te odao priznanje Vladi SAD-a na uloženom doprinosu.\n"U ovom trenutku BiH treba vremena da razmotri rezultat sinoćnjeg glasanja. Potreba da se modifikuje Ustav BiH neće nestati. To je pitanje o kojem će se ponovo morati razmatrati kako bi se BiH bolje pripremila za integraciju u EU i kako bi vlada bila spremnija da služi svojim građanima", poručio je visoki predstavnik.


30. Mar 2000 16:44 (GMT+01:00)\nPredsednik Sabora najavio raspravu o smanjenju predsedničkih ovlašćenja\nZAGREB - Predsednik hrvatskog Sabora Zlatko Tomčić izjavio je da će ovlašćenja predsednika države biti znatno smanjena i najavio da bi parlamentarna rasprava o ustavnim promenama mogla početi na jesen ove godine, prenosi Beta.\nTomčić je u sredu uveče, u emisiji HTV "Motrišta", odbio mogućnost da se o promeni ustava odlučuje referendumom, istakavši da referendum može biti samo savetodavan, a da se ustav, koji reguliše ovlašćenja predsednika države, može promeniti samo u Saboru.\nTomčić je takođe odbacio spekulacije da su odnosi u vrhu državne vlasti narušeni i napeti, ocenivši da su oni u granicama tolerancije.\nHrvatski predsednik Stipe Mesić je u utorak, takođe u intervjuu HTV, najavio mogućnost referenduma u slučaju da se nastave zahtevi o ukidanju predsedničkih ovlašćenja.\nRačan: Vlada nije u krizi\nIvica Račan izjavio je u četvrtak da ne vidi sukob između vlade, parlamenta i predsednika. On je to kazao na sednici vlade na kojoj je ministru za evropske integracije Ivanu Jakovčiću poručio da se mora odlučiti da li će podržati vladin program ili ga napadati, i da li će nastupati kao član vlade ili zastupnik regije. "Cilj napada na vladu je zaustavljanje političkih promena", rekao je Račan, ocenivši Jakovčićevo nedavno zalaganje za autonomiju Istre kao "neodgovorno radikalizovanje političkih odnosa u vladi". Jakovčićevo ponašanje vlada je ocenila neprihvatljivim, uz istovremenu pozitivnu ocenu njegovog izvinjenja i samokritičkog istupa na sednici.\nPrema Mesićevom objašnjenju, svi građani Hrvatske na referendumu će odlučiti jesu li za ukidanje svih ili za smanjivanje ovlašćenja predsednika Hrvatske. On je podsetio kako tokom predizborne kampanje nije bilo reči o ukidanju, nego o smanjenju predsedničkih ovlašćenja.\nTanjug, međutim, podseća da prema ustavu predsednik može da raspiše referendum o predlogu ustavnih promena ili o drugim pitanjima važnim za nezavisnost i jedinstvenost Hrvatske, ali tek na predlog vlade i uz potpis premijera.\nOva agencija javlja i da je Mesić optužio vladu premijera Ivice Račana da ga sprečava da obavlja svoje dužnosti. "Puklo je onda kad sam ja pobedio na izborima, a sad se misli da mogu biti uklonjen tako da mi se, praktično, oduzme funkcija, požalio se Mesić u intervjuu za "Jutarnji list".\nPredsednik Hrvatske je rekao i da je najneinformisaniji čovek u državi, da nema pojma šta se događa i da informacije dobija samo od Hrvatske obaveštajne službe.\nMesić je izjavio i da ni o jednom kadrovskom rešenju u spoljnoj politici nikad nije čuo ništa dok nije pročitao u novinama - kao i svi drugi.\n16:44h Zagreb: Neće biti referenduma\n17:23h Bugarski parlament proglasio bivši komunistički režim kriminalnim\n17:36h Prva sednica ruske vlade posle predsedničkih izbora\nEnigma Putin: Šta čeka Rusiju pod novim predsednikom (3)\nTel Aviv: Pronađeni ostaci izraelskog borbenog aviona F-16


Kfor na prelazu Jagnjenica, decembar 2011.\nBeograd je počeo primenu dogovorenih rešenja u dijalogu sa Prištinom. Nisu međutim, usvojene sve uredbe kako bi bila omogućena implementacija svih dogovora ali u Vladi Srbije kažu da će taj posao biti urađen narednih dana. Sprovođenje sporazuma sa Prištinom je postalo transparentnije ali analitičari primećuju i tendenciju Beograda da izuzme sever Kosova iz sistema kosovskih institucija i zadrži svoje delovanje na tom prostoru.\nU Vladi Srbije kažu da bi dijalog Beograda i Prištine mogao da bude nastavljen već početkom januara s obzirom da kosovska strana insistira najpre na sprovođenju do sada postignutih sporazuma.\nDirektor Vladine Kancelarije za medije Milivoje Mihajlović kaže za naš program da se već primenjuje dogovor o carinskom pečatu i da je počela primena uredbe o matičnim knjigama.\n„Iz pojedinih gradova u Srbiji kopije matičnih knjiga su već stigle do Prištine i to je proces koji se odvija nesmetano. Vlada je donela i Uredbu o katastru, to će početi da se primenjuje uskoro dok se ne pripreme tehnički uslovi za to.\nVlada je juče na sednici donela Uredbu kojom se implementira dogovor o slobodi kretanja. Ta uredba se tiče toga da lica sa Kosova i Metohije koja imaju dokumenta izdata od privremenih vlasti u pokrajini mogu da se kreću sa ličnim kartama preko teritorije centralne Srbije, da na administrativnim prelazima dobijaju dokument i papir o ulasku i izlasku iz Srbije. Mislim da će to početi da se primenjuje naredne nedelje“, kaže Mihajlović.\nMeđutim, u pojedinim gradovima još nije počela obrada matičnih knjiga izmeštenih\nKnjige iz Peći, Istoka i Kline smeštene su u Gradskoj upravi Kragujevac\niz kosovskih opština. U Kragujevcu u Gradskoj upravi za opšte poslove, gde su izmeštene knjige iz Peći, Istoka i Kline, rečeno je Radiju Slobodna Evropa, da očekuju instrukcije iz Ministarstva za lokalnu samoupravu o početku i načinu obrade podataka sadržanih u matičnim knjigama tri opštine sa Kosova koje se od 2000. godine nalaze u Kragujevcu.\nU Vladi pak, kažu da ne mogu svi gradovi odjednom da dobiju te instrukcije i da će se taj posao odvijati sukcesivno. Milivoje Mihajlović negira da to može biti posledica medijskih pisanja da se Ministarstvo za lokalnu samoupravu i državnu upravu protivilo ovoj uredbi.\n„Ne, ne može da se dovede, to je odluka koju je vlada jedinstveno donela tako da će ta uredba biti potpuno ispoštovana“, kaže on.\nSever kao karta u džepu\nNa primedbu da Srbi sa severa Kosova ne prihvataju postignute dogovore sa Prištinom Mihajlović kaže „ako je vaše pitanje da li će vlada odustati od ovih uredbi koje je donela odgovor je ne“.\nDogovor o prelazima postignut u Briselu podrazumeva da se najkasnije do 26. decembra omogući sloboda kretanja i da dve strane počnu sa formiranjem zajedničke kontrole prelaza, uz pripadnike Euleksa.\nPredsednik Srbije Boris Tadić i predsednik Evropskog saveta Herman van Rompuj, novembar 2011.\nU Vladi nam je rečeno da će uskoro usvojiti dokumenta koja će omogućiti sprovođenje sporazuma o integrisanom upravljanju granicom kao i uzajamnom priznavanju fakultetskih diploma.\nOsim Prištine na primeni dosadašnjih dogovora insistira i Brisel. “Očekujemo da Srbija napravi dalji napredak u dijalogu i unapredi odnose sa Kosovom, kako bi na proleće dobila status kandidata”, rekao je nedavno predsednik Evropskog saveta Herman van Rompej.\nDušan Janjić iz Foruma za etničke odnose zaključuje iz toga što je Vlada postala transparentna oko realizacije sporazuma da je vlast shvatila da mora da bude odgovornija u primeni tih rešenja i da joj je za to potrebna podrška javnosti.\n„Ako je sudeći na osnovu dosadašnjih odluka počela je primena većine dogovorenih rešenja, čak su i prve fotokopije katastara isporučene, donete su uredbe koje se tiču slobode kretanja, znači upotrebe dokumenata, tablica KS, i to je sve u skladu sa onim što je dogovoreno u Briselu“, navodi Janjić.\nMeđutim, ono što je za Beograd i dalje veliki problem ili što, kaže Janjić, Beograd sam nastoji da ostane problem su sloboda kretanja i integrisani prelazi na severu Kosova.\n„Beograd i dalje drži sever kao jednu vrstu posebne karte očekujući da će kad tad doći do razgovora o statusu severa Kosova. Drugi problem je što je od jula meseca i postavljanja barikada jedan deo tih procesa i događaja izmakao kontroli Beograda ili ako je u okviru domena odlučivanja i uticaja Beograda onda se tiče direktnog razgolićavanja paralelnog sistema bezbednosti. Uhapsili su braću Veselinović i to će biti ključni momenat. Ukoliko zaista dođe do izručenja i procesuiranja Veselinovića pred EULEKS-om to će značiti da je Beograd prevalio i tu prepreku i da je spreman da uđe u ozbiljnije pregovore oko reorganizovanja sistema bezbednosti i obaveštajnog rada na severu Kosova“, ocenjuje Janjić.\nNacionalno orijentisana opozicija protivi se pojedinim sporazumima, kao što je onaj o matičnim knjigama, uz tvrdnju da je to put ka ukidanju srpskih institucija na Kosovu. Vlada u Beogradu za dogovorena rešenja nema ni podršku Srba sa severa Kosova.


Više hiljada dece prosi u Srbiji | EurActiv Srbija\nViše hiljada dece prosi u Srbiji\nObjavljeno : 02.12.2011.\t Tweet\n"To je grozno, da se prosi". "To je bilo pre šest godina, imao sam šest godina, kući nismo imali šta da jedemo". "Desilo mi se da me je jedan čovek izubijao od batina zato što sam mu tražio pare". To su samo neke od izjava koje su davala deca u okviru istraživanja o dečjem prosjačenju u Srbiji koje je sprovela kancelarija Zaštitnika građana uz podršku organizacije Sejv d čildren (Save the Children). Te izjave već ukazuju na neke od najvećih problema dece koja prose na ulicama - krajnje siromaštvo, nedovoljna briga države i činjenica da ih društvo posmatra kao krivce, a ne kao žrtve. Tačnih podataka o njihovom broju nema, ali se procenjuje da ih ima više hiljada. Na osnovu istraživanja date su i preporuke, između ostalog da se deca tretiraju kao žrtve, da se spreči kranje siromaštvo već u najranijem dobu, još tokom trudnoće majke i da se usvoji zakon o pravima dece koji će zaštitnik građana uskoro predstaviti javnosti.\nTačan broj dece koja prose teško je utvrditi zbog nepotpunog pravnog i institucionalnog sistema, ali i kretanja dece iz grada u grad, rečeno je u Medija centru na predstavljanju izveštaja o dečjem prosjačenju. Tačna procena ne može se dati između ostalog zato što različiti delovi sistema, na primer policija i socijalna zaštita, na različiti način definišu pojam prosjačenja, ali i zbog toga što deo dece nije evidentiran u državnom sistemu, rečeno je u Medija centru na predstavljanju izveštaja kancelarije zaštitnika građana.\nTokom istraživanja 35 centara socijalne zaštite prijavilo je ukupno 225 dece koja se bave prosjačenjem. Međutim, kako je ukazano, to je daleko od realnog broja, jer bi za njegovo utvrđivanje bilo potrebno prikupiti i analizirati podatke svih centara za socijalni rad, prihvatilišta, popravnih domova i drugh institucija.\n"Taj broj je jako teško utvrditi, ali sigurno nije 225 (koliko su centri za socijalni rad tokom istraživanja prijavili), sigurno su u pitanju hiljade", rekao je Filip Birčanin iz Centra za integraciju mladih. Kako je naveo, u Svratištu, u koji dolazi 600 dece, 70% dece prosi, što je već veći broj od 225.\n"Ako dete nema dokument, i ako porodica nema dokument znači da ne postoji za ovaj sistem, to znači da ne možemo da utvrdimo koliko ih ima tačno, to je neka tamna brojka", rekao je Birčanin. On je istakao da je policija tokom istraživanja kao otežavajući okolnost navela i kretanje dece, koja u društvu druge dece odlaze iz grada u grad, a nekad i u drugu zemlju, na primer Crnu Goru, u potrazi za većem prilivom novca.\nU Srbiji nema dovoljno kapaciteta ni novca za pomoć najsiromašnijima i beskućnicima. Na taj problem je svojevremeno ukazivala čak i Svetska banka, koja se u izveštaju o mogućnostima ušteda u Srbiji zalagala za smanjenje socijalnih davanja u nekim drugim domenima. Problem za rešavanje tih problema je i to što još nije uspostavljen sistem za njihovo rešavanje, pa ne postoji ni procena broja beskućnika ni sistem za njihovo uključivanje u društvo. U sličnom položaju su i neke druge socijalno osetljive kategorije, poput osoba sa smetnjama u razvoju.\nSavetnica u službi Zaštitnica građana Snežana Nešić ukazala je na neke "dramatične" podatke koji su dobijeni izveštajem. Kako je navela, polovina dece koja prose imaju između 10 i 14 godina, a 45 % dece je između jedne i 10 godina.\nPosebno je istakla da su 70 % dece na ulici dečaci. "Ostaje pitanje gde su devojčice iz siromašnih porodica, u koju eksploataciju su one uključene", zapitala je ona.\nNešić je istakla da je neophodno ispitati uzroke prosjačenja i zaštititi decu u najranijem uzrastu, čak i pre rođenja. "Država ne prepoznaje da je na najranijem uzrastu, već dok teče trudnoća, pa zatim i nakon porođaja, neophodno pružiti zaštitu detetu i da uslovi ekstremnog siromaštva najteže pogađaju i ostavljaju najdramatičnije posledice na decu najranijeg uzrasta i to teže nego što je slučaj sa decom kasnijeg uzrasta", rekla je ona. Ukoliko sistem o njima počne da se brine tek u preškolskom uzrastu, to je već kasno, dodala je Nešić.\nZnačajno je takođe u ispitivanju uzroka konsultovati samu tu decu, koja su, kako je navela Nešić, "iskustveni eksperti" i svojim znanjima bi pomogla stručnjacima državnih organizacija da sagledaju uzroke prosjačenja. Prema izjavama dece navedenim u izveštaju, glavni uzrok je nemaština, a prosjačenje je rešenje za zadovoljavanje osnovnih potreba, a u nekim slučajevima i nekih svojih potreba za koje roditelji nemaju novca.\nProsjačenje nije poželjna aktivnost, ali "kad nemaš moraš nešto", reklo je jedno od anketirane dece. "Nismo imali para za jelo i otišli smo na parking", reklo je jedno dete iz Beograda tokom grupnog intervjua. Jedan roditelj je tokom razgovora dao sličan odgovor, koji je glasio "ali mora dete da prosi kad nema šta da jede. Šta da radi kad ustane ujutru i nema šta da jede". Bilo je i odgovora koji pokazuju da se novac troši i na nešto što nije najnužnije, ali se smatra sastavnim delom dečjeg života - "da kupim nešto slatko", "ako mi zatrebaju pare za nešto slatko ili da idem u igraonicu, ja... naprosim".\nNešić je rekla da postoji i organizovano prosjačenje, kao i drugi teži oblici zloupotrebe dece, poput dečje prostitucije i poslova sa drogom i trgovinom dece. Međutim, pre svega toga, deca koja završe prošnjom na ulici sa porodicama vode svakodnevnu bitku za preživljavanje, istakla je Nešić.\nZamenica zaštitnika građana Tamara Lukšić-Orlandić rekla je da je od ključnog značaja da na decu koja prose prestane da se gleda kao na prekršioce i da se posmatraju kao žrtve, jer to jesu. Kada su deca stigmatizovana kao prekršioci , oni ulaze i u "druge tokove opasne po društvo, a pre svega po njih same", kao što su droge i prostitucija.\nOna je najavila da će kancelarija zaštitnika građana 14. decembra na javnu raspravu staviti prednacrt zakona o zaštiti prava dece i da je značajno da se taj tekst nakon izrade stavi na dnevni red Skupštine Srbije. Prednacrt uvodi pojam deteta žrtve, a njime se predlaže i uvođenje obaveznog srednjeg obrazovanja.\nOrlandić je istakla da je potrebno napraviti i strategiju za zaštitu prava dece čiji život i rad su vezani za ulicu, kako bi se osmislio dugoročni i sveobuhvatni paket mera za suočavanje sa tim problemom.\n: Povećan broj beskućnika u Nemačkoj\n: Beskućnicima nije dovoljan samo krevet\n: Nagrada za izveštavanje o dečjim pravima\n: Bez dogovora o nastavku pomoći u hrani najsiromašnijima u EU\n: UNICEF i EU štite decu na Balkanu\n: EK: Smanjenje pomoći u hrani za najsiromašnije


Federalni revizori po prvi put u posjeti budžetskim korisnicima - Istinomjer\nIako bi revizija državnih institucija i javnih preduzeća trebala biti redovna i kontinuirana procedura, kako u Federaciji BiH, tako i cijeloj državi, to ipak nije slučaj. Federalni Ured za reviziju institucija najavio je da će u 2017. godini obaviti finansijsku reviziju korisnika budžeta FBiH (gradova, općina, zavoda, fondova, agencija, javnih preduzeća), a u vezi sa utroškom Budžeta za 2016. godini.\nOd svih vrhovnih institucija za reviziju u BiH, Ured za reviziju institucija u FBiH ima najšire nadležnosti u smislu vršenja finansijske revizije, i to više od 2.000 subjekata.\n(Ured za reviziju institucija, 29.03.2017.)\nBez obzira na pomenute ovlasti i obaveze, uvidom u Godišnji plan rada Ureda primjetno je da finansijska revizija nekih općina nikada nije vršena. Javnosti su također dobro poznati problemi sa javnim preduzećima poput ZOI 84, Đurđevik, Coming, a da se loše poslovanje prećutno odobravalo dokazuje i činjenica da neka od ovih preduzeća, cijelu deceniju, ili nikada nisu posjećivali državni revizori.\nAko se uzme u obzir da revizija navedenih subjekata nije vršena deset godina ili više, odnosno nikada, ukupna nerevidirana sredstva iznose više od osam milijardi KM.\nDržavni revizori, u skladu sa planom za 2017. godinu, trebali su do 30.09.2017. godine provjeriti i sačiniti konačne Izvještaje o tome da li su budžetski korisnici i javna preduzeća namjenski utrošili sredstva od oko 4 milijarde KM iz federalnog budžeta za 2016. godinu.\nUvidom u objavljivane Izvještaje moglo se zaključiti da su revizori, u skladu sa predviđenom dinamikom, izvršavali najavljene i planirane obaveze. Revidirana su i javna preduzeća ZOI 84 i JU Coming, u kojima revizija nije izvršena čak 10 godina.\nObjava revizorskih izvještaja za 2016. godinu je kontinuiran proces, koji je počeo početkom šestog mjeseca 2017. godine. Planirani rok u skladu sa Godišnjim planom i programom Ureda za reviziju, je 30.09.2017. godine.\n(Mia Buljubašić, Viši revizor za međunarodnu saradnju i komunikacije, 28.07.2017.)\nUred za reviziju institucija u Federaciji BiH, u najavljenom roku, je izvršio sve planirane finansijske revizije za 2016. godinu, ukupno 73. Revidirana su 72 subjekta u Federaciji BiH, te je izvršena i finansijska revizija Izvještaja o izvršenju Budžeta FBiH za 2016. godinu.\nStruktura revidiranih subjekata je sljedeća: 33 korisnika Budžeta FBiH, 12 gradova i općina, 17 zavoda, fondova, agencija i javnih ustanova, 10 javnih preduzeća i Izvještaj o izvršenju Budžeta FBiH za 2016. godinu koji predstavlja konsolidovani izvještaj za ukupno 61 instituciju FBiH.\nSvi konačni Izvještaji su dostavljeni revidiranim i drugim nadležnim institucijama, te nakon prijema istih su sukcesivno objavljeni na web stranici Ureda za reviziju.\n(Mia Buljubašić, Viši revizor za međunarodnu saradnju i komunikacije, 02.10.2017.)\nPrema Izvještaju o izvršenju Budžeta FBiH za 2016. godinu ukupni ostvareni rashodi i izdaci iznosili su 2.288.784.801 KM. Ukupni rashodi i izdaci 33 korisnika Budžeta FBiH (od kojih je za 19 obavezne revizija) u 2016. godini iznosili su 2.150.204.834 KM. Ostvarenim prihodi i primici 12 gradova i općina u prošloj godini iznosili su 64.202.918 KM, a 17 zavoda, fondova, agencija i javnih ustanova ostvarilo je prihode u iznosu od 860.340.957 KM. 10 javnih preduzeća ostvarilo je prihode u iznosu od 280.343.676 KM.\nUred za reviziju institucija FBIH, na čelu sa generalnim revizorom Dževadom Nekićem, od Istinomjera dobija ocjenu ispunjeno.


- Ne želim ovde da Vam odgovorim, vrlo rado ću Vam odgovoriti na stranačkom skupu i to bez ikakvih problema ću Vam odgovoriti, ni malo to ne izbegavajući. Ali veoma osuđujem pokušaj nekih da prekidaju slobodne ljude dok drže svoje tribine - rekao je Vučić tokom jučerašnjeg otvaranja fabrike u Inđiji.\n- Evropska narodna partija je upoznata sa nemilim događajima koji su se dogodili na lokalnom nivou, na tribini u Beški. Zahtevaćemo od rukovodstva Srpske napredne stranke da preduzme odgovarajuće mere ukoliko se pokaže da su optužbe u vezi sa pomenutim događajem tačne. Sve naše članice, odnosno političke partije, moraju da poštuju integritet svojih suseda, kao i da budu svesne istorijskih okolnosti. Srpska napredna stranka, kao i sve ostale članice, moraju da se ograde od takvih ličnosti ali i da se suzdrže od bilo kakvih poteza koji bi mogli da stvore tenzije i potencijalno konfliktne situacije između suseda - navodi portparol EPP-a Zigfrid Muresan za N1.\nInicijativa traži od Vučića da osudi napad na aktiviste u Beški\nVučić: Neprihvatljivo je jurišnim odredima prekidati tribine\nMODRICE I UVREDE ZBOG ŠLJIVANČANINA Uzavrele strasti posle incidenta na tribini u Beški\nDa SNS mora biti oprezan, smatra profesor Fakulteta političkih nauka Slaviša Orlović. Pozivanje Šljivančanina na tribinu je, kaže, nedosledno: "Sve ono što izlazi iz evropskog stava, a u ovom slučaju izlazi - to znači da stranka mora jasno da se odredi prema tome. Nažalost, tu nekada dolazi do jaza između onog što je formalno politika stranke i ponašanja na terenu. Vrlo često se takvo ponašanje krije iza izgovora da to očekuju birači da je to ulazak u biračko telo ili da se to pokriva izbornom kampanjom".\nDačić: Vlada Srbije danas organizovala let za Berlin i Frankfurt, sutra za Moskvu i Varšavu\nMinstar spoljnih poslova Ivica Dačić izjavio je da je vlada Srbije danas organizovala let za Berlin i Frankfurt, sutra za Moskvu i Varšavu, prenosi Tanjug.


Home / Lokalna samouprava / Odlični rezultati projekta “Znanjem do posla” u Pirotu\nOdlični rezultati projekta “Znanjem do posla” u Pirotu\nObjavio PV , 16.01.2019.\nPovodom uspešne realizacije projekta “Znanjem do posla”, koga u Pirotu uz podršku Švajcarske kancelarije za saradnju realizuju ZIP Centar i Udruženje “Osveženje”, danas je u našem gradu boravila delagacija Švajcarske koju je predvodila direktorka Švajcarske kancelarije za saradnju u Beogradu Usula Lojbi.\nDirektorka Lojbi je kazala da će Švajcarska u naredne godine uložiti dodatnih deset miliona evra za ovakve programe u Srbiji.\n– U Pirotu i Knjaževcu 300 mladih ljudi koristi usluge karijernog savetovanja, stotinu njih je imalo mogućnost da se obučava u kompanijama a šezdesetoro je dobilo posao. To su zaista dobri rezultati pa ćemo mi nastaviti da podržavamo ovakve programe. U naredne četiri godine ćemo u ovakve projekte uložiti 10 miliona evra-kazala je direktorka Lojbi.\nMira Zlatkov iz konzorcijuma ZIP Centar za mlade i Udruženje gradjana “Osveženje“ kazala je da se ovaj projekat u Pirotu realizuje od 2016. godine.\n-Danas su predstavljene aktivnosti koje su realizovane na projektu i rezultati oko zapošljavanja mladih koji su prošli obuke. Osnovni cilj ovog projekta je upravo podizanje nivoa zapošljivosti mladih ali kroz model medjusobne saradnje izmedju lokalne samouprave, kompanija, škola, nevladinog sektora. U panel diskusiji su učestvovali predstavnici svih ovih sektora razgovaralo se o deficitarnim zanimanjima i problemima oko zapošljavanja mladih, ali i merama podrške kompanijama oko zapošljavanja. Medju tim merama je i obuka na radnom mestu koja se sprovodi preko projekta “Znanjem do posla“. To konkretno znači obuka na radnom mestu kod poslodavaca uz obučene mentore-navela je Zlatkov u izjavi medijima. Ona je dodala i to da je krov ovaj program u Pirotu prošlo četrdesetak mladih nezaposlenih Piroćanaca i preko 50 posto njih je dobilo posao nakon završene obuke a ostali sada imaju daleko veće šanse da nađu posao.\nPovezanobeogradistaknutopirotšvajcarska kancelarija za saradnjuudruzenje osvezenjeursula lojbizip centarznanjem do posla\n← Previous Story Pogledajte kako je nekada izgledala tvrđava na Kaleu u emisiji “Kocka, kocka, kockica” iz 1980. godine\nNext Story → U subotu plivanje za Časni krst na Gradskom kupalištu\nJesenji kros na Keju pored Nišave – praznik sporta i mladosti


Nemci finansiraju projekat za unapređenje prava Albanaca | VRANJENEWS\nNemci finansiraju projekat za unapređenje prava Albanaca\nMonitoring i promocija manjinskih prava: Bujanovac. Foto VranjeNews\nOdbor za ljudska prava u Bujanovcu počeo je realizaciju projekata "Monitoring i promocija manjinskih prava Albanaca na jugu Srbije".\nProjekat za cilj ima doprinos punoj integraciji albanske nacionalne manjine na jugu Srbije, kroz precizno ustanovljavanje stepena implementacije Akcionog plana o poštovanju prava manjina vezanog za vođenje pregovora o članstvu u EU, kao i uključivanje javnosti u vezi sa neophodnim merama za integraciju albanske nacionalne manjine.\n- U planu je stvaranje šireg fronta, upoznavanje predstavnika lokalnih instutucija ali i javnosti sa 23. i 24. Poglavljem Sporazuma o stabilizaciji i pridruživanju EU (naročito sa delovima koji se odnose na osnovna prava građana) i edukacija stanovnika Bujanovca, Preševa i Medveđe o manjinskim pravima, ali i obavezama - navode iz Odbora.\nProjekat ima za zadatak precizno utvrđivanje postojećeg stanja (implementacije potpisanih i donetih dokumenata, stepen implementacije kao i postojeće stanju u odredjenim institucijama), kao i popularizaciju postojećih problema kroz održavanje javnih rasprava.\nProjekat će trajati godinu dana i finansiran je od strane Ambasade Republike Nemačke u Srbiji.\nZajednička skupština albanskih odbornika Bujanovca, Preševa i Medveđe\nBlic na licu mesta: Šta muči Srbe i Albance na jugu Srbije


Republika / Mihajlovićeva osudila pretnje zaposlenima na televiziji N1\nMihajlovićeva osudila pretnje zaposlenima na televiziji N1\nsreda, 6. 2. 2019.| 13:37\nPotpredsednica Vlade Srbije i članica Predsedništva SNS-a, prof. dr Zorana Mihajlović, osudila je pretnje upućene zaposlenima na televiziji N1 i njihovim porodicama i pozdravila brzu reakciju policije koja je uhapsila osumnjičenog.\n- Pretnje novinarima i pretnje dizanjem zgrada televizija u vazduh nedopustivi su u civilizovanom i demokratskom društvu. Važno je da je policija odmah reagovala i u najkraćem roku uhapsila osumnjičenog, ali je važno i da kao društvo pošaljemo poruku da su pretnje nasiljem nedopustive, ma od koga dolazile i ma kome bile upućene - navela je Mihajlovićeva u saopštenju.\n(FOTO) Bolesne pretnje novinarima N1: Raznećemo vam zgradu, a i vaši najmiliji će stradati!\nSrbija Beograd Zorana Mihajlović SNS N1 Pretnje Novinari Televizija\nTužilaštvo traži produžetak pritvora za muškarca koji je pretio novinarima N1 i Jeremiću\nOsumnjičenom za pretnje novinarima određen pritvor


Tanjug 22. maja 2021. 08:08\nLJUBLJANA – Slovenački premijer Janez Janša izjasno se protiv održavanja prevremenih izbora u vreme predsedavanja Slovenije Evropskoj uniji, koje počinje 1. jula, jer bi to, kako je objasnio, značilo da se Ljubljana bavi sobom kada treba da se bavi problemima drugih.\n„Verujem da neki su vrlo nervozni jer privilegije na koje su navikli više ne mogu da uzimaju zdravo za gotovo“, rekao je Janša u petak uveče za TV Slovenija povodom poziva na prevremeni izbore.\nOn je apelovao na on koji smatraju da je reputacija zemlje važna da „daju nešto za izgradnju države“, ističući da „malo zdravog razuma u ovom trenutku ne bi škodilo“.\nJanša je upozorio da bi, ako Slovenija sama uništi svoju reputaciju tokom predsedavanja EU, posledice snosile sledeće vlade.\nČetiri opozicione slovenačke partije levog centra su početkom aprila predstavile skupštini ideju da se premijer Janez Janša opozove pred Ustavnim sudom, optužujući ga između ostalog za kršenje ustava, zakona, kao i za loš odnos prema zdravstvu, medijima, tužilaštvu i ljudskim i ustavnim pravima.\nSlovenački parlament prošle nedelje nije potvrdio dnevni red sednice, na kojoj je trebalo da se raspravlja o opozicionom predlogu ustavne žalbe protiv Janše, što opozicija vidi kao novi dokaz političke blokade koja zahteva nove prevremene izbore.\nNepotvrđivanje dnevnog reda narednog redovnog zasedanja dogodilo se prvi put u istoriji parlamentarne demokratije u Sloveniji.


Najtopliji deo leta tek počinje | Moja Vojvodina\nNajtopliji deo leta tek počinje\nPrema rečima meteorologa, pred nama je najtopliji deo leta.\nRHMZ je danas ponovio upozorenje na visoke temperature na području Srbije do 14. avgusta.\nMeteorolog Nedeljko Todorović kaže da bi u poslednjim danima pred osveženje koje dolazi 14. ili 15. avgusta temperatura u nekim mestima mogla da dostigne i 38 stepeni, pre svega na jugu Srbije. Navodi i da je slab dašak vetra i da zbog toga neće biti ublažena sparina.\nKada je o izgledima vremena do kraja avgusta reč, kaže da se očekuje da će u periodu od 14. do 20. avgusta temperature biti između 28 i 32 stepena, uz ređu pojavu pljuskova. Nakon 20. avgusta opet se očekuje blagi porast temperature.\nPrema rečima meteorologa RHMZ-a Slobodana Sovilja, u avgustu se u našoj zemlji očekuje više od 15 tropskih dana sa temperaturom iznad 30 stepeni. Navodi da će do nedelje temperature biti u porastu, ali da je u noći između četvrtka i petka moguće prolazno kratkotrajno naoblačenje koje će ponegde usloviti prolazne pljuskove sa grmljavinom.\n“Tako da će u petak i subotu biti malo niža temperatura sa maksimalnim vrednostima između 33 i 34 stepena. U nedelju i početkom sledeće sedmice biće ponovo veoma toplo sa maksimalnom dnevnom temperaturom koja će prelaziti 35 stepeni”, naveo je Sovilj.\nKako je objasnio, veoma topao vazduh stiže sa severa Afrike preko Sredozemlja do Balkanskog poluostrva i Srbije, što uslovljava nagli porast temperature. Za avgust se prognozira da će prosečna temperatura biti za dva stepena viša od proseka što, dodaje Sovilj, znači da se očekuje više tropskih dana sa temperaturom iznad 30 stepeni.\n“Procene su da će biti između 15 i 20 takvih dana na teritoriji Srbije uz prosečnu količinu padavina. Međutim, u prvih četiri dana avgusta pala je značajna količina kiše, samo na području Beograda više od 50 litara po kvadratnom metru za 24 sata, tako da u narednih 10 do 15 dana neće biti većih padavina”, kaže Sovilj.\nViaAleksandar Milutinović ©\nPrevious articleE-trotineti u Novom Sadu: Peticija da se reguliše njihovo kretanje i zabrani maloletnicima\nNext articleVLADA APV: Novi Sad dobija “Muzej dvadesetog veka”


M. K. 19. novembra 2016. 16:12\nVojni sindikat Srbije naveo je danas razloge zbog kojih je najavio protest, 27. novembra, a prvi na listi je zahtev za usklađivanje osnovice za obračun plata profesionalnih pripadnika VS sa zakonskim minimumom.\nKako je navedeno u saopštenju tog sindikata, drugi zahtev je da se povuku iz pravnog saobraćaja svi pravilnici i podzakonski akti vezani za socijalno ekonomski status zaposlenih u sistemu odbrane, nastali nakon marta 2015.\nTraže i da se obustavi reforma vojnog zdravstva i da se formira radno-stručni tim za izradu modela i plana reforme vojnog zdravstva, u čijem sastavu bi bio i predstavnik sindikata.\nStvaranje uslova za nesmetano sindikalno delovanje u sistemu odbrane, kao i da se odmah otpočnu pregovori za zaključenje posebnog kolektivnog ugovora za zaposlene u Vojsci Srbije.\nSindikat navodi da su nezadovoljstvo, materijalna i psihička opterećenost zbog mera štednje, odliv kadra, loša popuna rezultirali najavom protesta, te da je jedini cilj sindikata da ukaže javnosti na „ozbiljne probleme u Vojsci Srbije“.\nProtest protiv Istanbulske konvencije u Splitu – „Za dom…\nProtest u Podgorici (foto)\nobračun platavojni sindikatprotest\nProtesti u Kataloniji „Sloboda za političke…\nNa ulicama Barselone protest 200.000 ljudi (foto, video)\nNa protestima u Rusiji uhapšene 132 osobe u 25 gradova!…


Izvor: RTS, 17.Maj.2021, 14:35\nNa sastanku lidera Zapadnog Balkana u okviru procesa Brdo–Brioni Srbija je prihvatila predložene zaključke, istakao je predsednik Aleksandar Vučić.\nAleksandar Vučić je, nakon plenarne sednice, naveo da je najvažnije da postoji konsenzus da se ceo region nalazi na evropskom putu i da treba zajednički da radimo.\n"Podržali smo namere, želje i pretenzije drugih na Zapadnom Balkanu za otvaranjem datuma za pregovore i >> Pročitaj celu vest na sajtu RTS << viznom liberalizacijom", preneo je Vučić.\nBilo je mnogo stvari oko kojih nismo saglasni, rekao je Vučić. Jedno pitanje je bilo ključno – pitanje promene granica – i o njemu nije bilo saglasnosti.\nKako je objasnio, "u regionu pojedini na dva različita načina tumače menjanje granica, onako kako se njima sviđa, a Srbija smatra da ne treba da se menjaju van pravila koja su ustanovili".\n"Srbija se uvek zalagala za nemenjanje granica priznatih od UN, organizacije koja je univerzalno telo, a ne da se prema granicama ophodi kako koja zemlja želi po sistemu jednom može promena, sutra ne može" rekao je Vučić.\n"Ta naša inicijativa nije prihvaćena, a ostatkom teksta smo zadovoljni", dodao je Vučić.\n"Ali na to smo navikli. Pre svega ih je bilo između Beograda i Prištine, svih nas sa Sarajevom, i unutar BiH. Ništa novo", poručio je Vučić.\nUpitan da li je Srbija u stavovima bila usamljena ili je ovoga puta imala podršku, Vučić je odgovorio da su stavovi zemalja u regionu po pitanju KiM poznati već 13 godina.\n"Mi ovde svi znamo svoje pozicije. Hrvatska, Slovenija, Severna Makedonija i Crna Gora priznaju nezavisnost Kosova, BiH i Srbija nisu priznale. Različite su pozicije po tom pitanju, a po svim ostalim pitanjima većih razlika ili otvorenih nesuglasica nije bilo", rekao je Vučić.\nNa pitanje da li je na sastanku, kao što su pojedini mediji pisali, bilo burno, Vučić je odgovorio da nije bilo burno.\n"Ja sam uživao", rekao je Vučić u pomalo ironičnom tonu, jer su, kako je dodao, svi došli da iznose svoje različite ideje.\nKaže da član Predstavništva BiH Šefik Džaferović uvek krivi Srbiju i Hrvatsku za nerešene probleme oko granice i da je to uradio i ovog puta.\n"Džaferović je govorio o tome da nismo granicu potpisali, pa sam mu objasnio da granicu nismo potpisali zato što smo jedno dogovorili, a onda su promenili svoje želje kad su došli u Beograd", rekao je Vučić.\nVučić je istakao da su neki drugi tražili mnogo više i mnogo su nezadovoljniji.\n"Pristojan odnos sa Milanovićem, očekujem bolje i sa Hrvatskom"Vučić je nakon sastanka lidera regiona izjavio da je u pristojnim odnosima sa hrvatskim kolegom Zoranom Milanovićem, kao i da su na pristojan način razgovarali.\nOn je tako odgovorio na pitanje novinara kako je protekao njegov susret sa Milanovićem i dodao: "Mi znamo šta su njegovi stavovi, on zna šta su naši stavovi, nema tu šta da se doda ili oduzima. Mi želimo dobre odnose sa Hrvatskom, ne mislimo da moramo da podilazimo bilo kome u Hrvatskoj niti da bilo ko iz Hrvatske treba da podilazi nama".\nRekao je da će vremenom sa Hrvatskom biti bolji odnosi i da ćemo zajednički uspeti da ih izgradimo, kada budemo pokazivali više poštovanja jedni prema drugima.\n"Nemam nikakvu primedbu na njegovo kopredsedavanje danas", rekao je Vučić.\nPredsednik je sa Brda kod Kranja krenuo put Brisela, gde treba da se sastane sa generalnim sekretarom NATO-a Jensom Stoltenbergom.\nVučić je samit lidera Zapadnom Balkana, u okviru procesa Brdo–Brioni, napustio nešto ranije zbog prethodno zakazanih obaveza i sastanka sa Stoltenbergom.\nPahor: Poslali smo jasne poruke EU, region da gleda kao celinuZapadni Balkan je sa današnjeg Samita lidera regiona u okviru Brdo-Brioni procesa poslao važnu poruku, a to je da EU treba na taj region da gleda kao na celinu, istakao je predsednik Slovenije Borut Pahor.\nPahor je, na konferenciji za novinare po završetku sastanka na kom je usvojena zajednička deklaracija, rekao da je skup bio specijalan, ali uspešan.\n"Bio je specijalan jer nismo imali gosta. Obično kada imamo nekog visokog gosta iz neke zemlje EU, svi mu se obraćaju i iznose svoje stavove. Ovaj put nismo imali gosta, jer predsednik Francuske Emanuel Makron, koji je želeo da dođe, nije mogao zbog drugih obaveza. Ovo je prvi put da smo bili sami, i morali smo da se gledamo u oči i suočimo se sa problemima regiona", kazao je on.\n"Došli smo do zaključaka važnih za građane. Veoma sam zadovoljan dokumentom koji imamo", zaključio je predsednik Slovenije.\nPredsednik Hrvatske Zoran Milanović izjavio je, obraćajući se medijima, da je na sastanku postignut kompromis u kojima se neko morao nečega odreći, dodajući kao primer da je agenda Vjose Osmani bila nešto zahtevnija.\nKako je naveo na konferenciji za medije koju je nakon samita održao sa slovenačkim predsednikom Borutom Pahorom, na današnjem sastanku bilo je određenih prekora, povišenih tonova i nesporazuma, a zbog protivljenja Srbije neki delovi iz prištinske agende su morali biti "ispušteni".\n"To vidim kao prihvatljivu cenu dokumentu koji je dobar jer, naime, Slovenija i Hrvatska su ovde da pomognu državama koje su pre svega u integracijskom procesu, u fazi u kojoj smo mi bili pre 15 ili 20 godina. Naši motivi nisu ni mentorstvo, ni tutorstvo, niti bilo kakve karijerne i bigrafske komponente za bilo koga od nas, nego da se državama pomogne jer mi u tome vidimo interes", kazao je Milanović.\nPredsednik Crne Gore Milo Đukanović zadovoljan je usvojenim zaključicma i veruje da predstavljaju dobar prilog u ukupnoj politici zemalja Zapadnog Balkana prema EU.\nU pisanoj izjavi nakon samita, Đukanović smatra da usvojeni zaključci mogu biti podsticajni da EU preuzme svoju odgovornu ulogu prema zemljama regiona Zapadnog Balkana i da, kako je naveo, na taj način "zatvorimo mogućnost za prodor interesa drugih zemalja, koja nažalost usporava reforme koje moramo da realizujemo i usporava našu evropsku perspektivu".\nVučić je kazao da je najvažnije da postoji koncezus da se ceo region nalazi na evropskom putu i da treba zajednički da radimo...Na sastanku lidera Zapadnog Balkana u okviru proces Brdo - Brioni Srbija je prihvatila predložene zaključke, istakao je danas predsednik Srbije Aleksandar Vučić...On...


Čačak Video - Vesti: Faktor plus: Polovina građana od Vlade očekuje boljitak\nFaktor plus: Polovina građana od Vlade očekuje boljitak\nBEOGRAD - Na godišnjicu aktuelne Vlade Srbije očekivanja građana od nje su i dalje velika, pokazuju rezultati istraživanja javnog mnjenja koje je agencija "Faktor plus" sprovela od 17. do 24. aprila na uzorku od 1.200 ispitanika, prenela je današnja "Politika".\nČak 51 odsto njih je reklo da od Vlade Srbije očekuje boljitak u narednom periodu, a pesimista je, to jest onih koji misle da će biti gore nego što jeste - 20 odsto.\nNa pitanje šta građani najviše zameraju premijeru Aleksandru Vučiću i Vladi Srbije, 46 odsto ispitanika je reklo da zemera smanjenje penzija i plata u javnom sektoru, na izostanku reformi javnog sektora i državne administracije zamera 36 odsto, na prevelikom prisustvu u medijima 31 odsto, na višku autoritarnosti u rukovođenju državom 27 odsto, dok 17 odsto ispitanika ima primedbu na gušenje slobode medija.\nVladi Srbije i Vučiću, kako je pokazalo istraživanje, 44 odsto ispitanih nije zamerilo "ništa posebno".\nGrađani u radu Vlade najviše, kako je prenela "Politika", cene izostanak krupnih afera i finansijskih malverzaijca (61 odsto), borbu protiv kriminala i korupcije (58 osto) i velike državne projekte, poput "Beograda na vodi" i "Er Srbije" (53 odsto), ali i politiku dobrih odnosa sa EU, Rusijom, SAD, Kinom (49 osto).


Press Online :: Festivali :: 17. "Guitar Art" festival od 8. do 13. marta u Beogradu\nSedamnaesti po redu "Guitar Art" festival održaće se od 8. do 13. marta u Beogradu, pod sloganom "SamoStalno". Ovogodišnji slogan, ističu organizatori, upućuje na pojedinca, koji je "samo" gitarista i "stalno" je gitarista. Festival okuplja preko 100 umetnika iz 25 zemalja, koji zajedno stvaraju programsku fuziju ovogodišnjeg festivala.\n"Svaki muzičar samostalno daje svoj doprinos, da bi 17. po redu izdanje Guitar Art festivala opravdalo status jednog od pet najvećih festivala klasične gitare u svetu. Festival će u svom programu pored vrhunskih koncerata klasične muzike, predstaviti publici i atraktivan izbor svetskih muzičara iz oblasti džeza, fada, tanga, flamenko muzike", istakao je na jučerašnjoj konferenciji direktor festivala Boško Radojković.\nNakon svečanog otvaranja 8. marta u Velikoj sali Doma omladine nastupa Duo Bandini-Chiacchiaretta & Cerrato Brothers. Naredne večeri na istom mestu od 19 sati na programu su tri koncerta - Rovshan Mamedkuliev, u 20 Amadeus Guitar Duo i od 22 sata Vishwa Mohan Bhatt Trio. U četvrtak najavljena je mlada muzička nada Žeremi Žuve od 19, dok će koncert Rafaele Smits početi jedan sat kasnije. U 22 sata iste večeri počinje koncert Alfonso & Miguel Linares flamenko seksteta. U petak, 11. marta nastupaju Slobodan Milivojević, Kjuhi Park i Rikardo Pereira Fado Trio. Veliki koncert čuvene Luz Kasal najavljen je za subotu, 12. marta u Sava centru od 20 sati. Poslednjeg dana festivala u DOB u 20 sati nastupa Ferenc Snetberger Jazz Trio.\nPrvi put u okviru ovog festivala, ljubitelji gitare imaće priliku da čuju i indijsku gitaru, ali i simfonijski flamenko, umesto tradicionalnog. Takođe, GAF prvi put sarađuje i sa korejskom ambasadom, te će na festivalu nastupiti i korejska umetnica Kjuhi Park.\nKako je istakla Gordana Predić predstavljajući Grad Beograd, GAF ima ozbiljnu edukativnu komponentu a Beograd će tokom festivalskih dana biti utočište za ljubitelje gitare.\nGuitar Art festival nastavlja svoju misiju sa kojom je i krenuo pre 17 godina, a to je usavršavanje mladih gitarista iz celog sveta. Za šest dana preko 200 učesnika festivala imaće 300 časova gitare, 10 stručnih predavanja i takmičenje u 6 kategorija. Prema rečima koordinatorke Milice Lazić, posebna pažnja biće posvećena mladim talentima, ali i spajanju umetnika i umetnosti.\nDom omladine Beograda biće i ove godine festivalski centar sa pet koncertnih večeri i 11 koncerata. Festival tradicionalno organizuje koncerte najboljih klasičnih gitarista od 19 i 20 sati. Svako veče festivala je programski samostalno, a vrhunac večeri su koncerti od 22 sata.\nUlaznice su u prodaji na blagajni Doma omladine - Eventim i kancelariji Guitar Art festivala. Cene jedne ulaznice za koncerte od 19 i 20 je 800 dinara, a za koncert od 22 časa staje 1.200 dinara.


„Usvajanjem dopuna zakona na sljedećoj sjednici Doma naroda FBiH osniva se Zavod za sudsku i forenzičku medicinu. Radi se o nezavisnoj i profesionalnoj instituciji, koja će pomoći u očuvanju integriteta forenzičkih analiza i dokaza te osigurati edukaciju, standardizaciju i jamčiti kvalitet stručnjaka za sudsku medicinu”, kazala je Klaudia Kuljuh, šefica kabineta ICMP-ovog Programa za Zapadni Balkan.\n„Pored brojnih istraga različitih krivičnih djela, uključujući i ubistva, u BiH se još uvijek traga za oko 9.000 nestalih osoba u BiH, od čega je nekoliko hiljada već ekshumirano, a njihovi posmrtni ostaci čekaju forenzičku analizu i identifikaciju. Zavod za forenzičku medicinu FBiH pomoći će da se objedine postojeći forenzički kapaciteti i da se otklone zastoji u rješavanju krivičnih slučajeva, ali i ratnih zločina te ubrza proces identifikacije osoba nestalih u oružanom sukobu”, rekao je Matthew Holliday, šef Programa za Zapadni Balkan.\nZajedno sa članovima porodica nestalih osoba, kao i domaćim stručnjacima i međunarodnom zajednicom, ICMP već niz godina zagovara osnivanje Zavoda za sudsku i forenzičku medicinu FBiH koji će značajno dporinijeti poboljšanju učinkovitosti pravosuđa i primjeni vladavine zakona u Bosni i Hercegovini.\nICMP je jedina specijalizirana međunarodna organizacija svoje vrste čiji rad obuhvata sve aspekte problema nestalih. ICMP surađuje sa vladama i pomaže im u kreiranju institucionalnih kapaciteta neophodnih za ispunjenje obaveze vezanih za nestale osobe.\nKao dio širih napora u institucionalnoj izgradnji, ICMP pruža pomoć specijaliziranim agencijama koje se bave nestalim osobama, te djeluje kao osnivački partner u nekim od ovih agencija. Također, ICMP pruža obuku lokalnoj policiji, istražiocima i tužiocima uključenim u proces.


Seničić: Turistička privreda šalje Vladi Srbije novi apel za pomoć - Ekonomija - Dnevni list Danas\nPočetna » Ekonomija » Seničić: Turistička privreda šalje Vladi Srbije novi apel za pomoć\n0Piše: Beta 13. jula 2020. 13.31\nAleksandar Seničić Foto: Medija centar\nOn je za Betu rekao da su prihodi turističkih agencija pali više od 90 odsto i da bez sektorske finansijske pomoći ne moge da opstanu.\n„Na odmoru u inostranstvu se u ovom trenutku nalazi oko 70.000 ljudi iz Srbije, a od toga je preko agencija otišlo oko 35.000 do 40.000 turista što je svega oko sedam odsto od očekivanog prihoda u turističkim agencijama u udarnom julskom terminu“, rekao je Seničić.\nSa takvim prihodom, prema njegovim rečima, turističke agencije, a slično je i sa preostalim delom turističke privrede, ne mogu da opstanu.\nSeničić je rekao da je dosta radnika turističkih agencija već ostalo bez posla i da je veliko nezadovoljstvo zaposlenih.\n„U turističkim sektoru radi oko 70.000 ljudi i vlada veliko nezadovoljstvo koje se jedva obuzdava od protesta na ulici jer je izuzetno teška finansijska situacija“, rekao je Seničić.\nSrpski turisti, prema njegovim rečima, u ovom trenutku jedino mogu bez testova da otputuju u Tursku i Bugarsku, a mogli bi i u Albanija i Španiju, ali za te zemlje nema interesovanja.\nOrganizovanog putovanja u Grčku, kako je rekao, više neće biti jer nema dovoljno zainteresovanih ljudi zbog obaveze da mora da se uradi test na COVID-19 koji ne sme da bude stariji od 72 sata.\n„Ostaje da se vidi da li će se otvoriti mogućnost za odlazak u Egipat, a najavljuje se da bi Tunis mogao da dozvoli dolazak turista bez testa“, rekao je Seničić.\nOn je rekao da su tokom vikenda u dva autobusa gde su bili turista iz Srbije koji su uplatili letovanje na ostrvu Evia u Grčkoj pronađeno pet putnika zaraženih virusom COVID-19 i oni su bili smešteni u karantin.\n„Testirani su i ostali putnici iz oba autobusa i svi su bili negativni, ali je gradonačelnik tražio da i oni budu u karantinu i tada je nastao spor koji je rešen tako što su ih Grci vratili do granice sa Bugarskom, gde su ih preuzeli autobusi iz Srbije, dok su bolesni posebno transportovani do Srbije“, rekao je Seničić.\nGrci su, kako je rekao, ponudili tim turistima da sledeće godine letuju besplatno, ali će se videti da li će to tako i biti.\nJUTA, pomoc, Turizam, Vlada Srbije\nTurističke agencije: Posao na nuli, zalihe na izdisaju\nNiger: Ubijeno sedam francuskih humanitarnih aktivista


Mobilni telefoni, 16.06.2022, 09:00 AM\nIstraživači sajber bezbednosti iz F5 Labsa primetili su novi Android malver koji cilja naloge za onlajn bankarstvo i novčanike za kriptovalute, za sada samo u Španiji i Italiji.\nTrojanac koji je nazvan MaliBot omogućava krađu akreditiva i kolačića, zaobilaženje kodova višefaktorske autentikacije (MFA) i zloupotrebu Androidove usluge pristupačnosti zbog praćenja ekrana uređaja žrtve.\nUsluga pristupačnosti je usluga koja u pozadini radi na Android uređajima i pre svega je namenjena korisnicima sa invaliditetom. Špijunski softver i trojanci je koriste za pristup i krađu sadržaja uređaja i presretanje akreditiva koje su korisnici uneli u aplikacije.\nMaliBot se prvenstveno sakriva u aplikacijama za rudarenje kriptovaluta kao što su Mining X ili The CryptoApp koje se distribuiraju preko lažnih veb sajtova dizajniranih da privuku potencijalne posetioce da ih preuzmu.\nMalver se širi i preko SMS poruka sa linkom pristupanjem kontaktima zaraženog pametnog telefona.\nServer za komandu i kontrolu MaliBota (C2) je u Rusiji a istraživači kažu da malver koristi iste servere koji su korišćeni za distribuciju malvera Sality.\nNeke od banaka na koje cilja MaliBot su UniCredit, Santander, CaixaBank i CartaBCC.\nOsim što može da izvuče lozinke i kolačiće sa Google naloga žrtve, malver je dizajniran da prevuče 2FA kodove iz aplikacije Google Authenticator, kao i da eksfiltrira osetljive informacije iz aplikacija Binance i Trust Wallet.


Далибор Рожић: Нови Сад полако добија изглед какав заслужује\nHomeKulturaDalibor Rožić: Novi Sad polako dobija izgled kakav zaslužuje\n09/01/2022Redakcija BALKAN TVKultura, Vesti, za slajder0\nDok Novi Sad broji dane do trenutka kada i zvanično postaje Evropska prestonica kulture, u međuvremenu s ponosom dobija još jednu titulu – najboljeg evropskog trend brenda u oblasti kulture.\nPredstavnici Grada, kao i veliki broj sugrađana, potvrđuju radost u susret kvalitatnim kulturnim sadržajima tokom 2022. godine, pa i u budućnosti. Član Gradskog veća za kulturu Dalibor Rožić istakao je da je velika stvar već sama činjenica da se Novi Sad za jednu tako važnu nagradu našao u konkurenciji evropskih gradova, poput Berlina, Drezdena i Beča. Uz to navodi da nas 2022. godine, sa učesnicima iz celog sveta, očekuje prebogat program.\n– Siguran sam da ćemo na upečatljiv način pokazati zašto je Novi Sad dobio i dve prestižne evropske nagrade “Melina Merkuri” i “Najbolji trend u kulturi” – naglasio je Rožić. – Neverovatan je osećaj zbog potvrde svega što smo u duhu zajedništva radili proteklih godina, odnosno što je baš naš Novi Sad dobio nagradu za evropske kulturne brendove. Ovo priznanje je posebno značajno i zbog toga što brend podrazumeva autentičnost, inovativnost, nešto što ste uradili po potpuno originalnoj recepturi. „Doček“, „Kaleidoskop“ i „Kulturne stanice“ su koncepti koji su tako dobro ocenjeni i zbog kojih je Novi Sad zasijao u Drezdenu. Okupljati ljude oko plemenitih ideja, korisnih za pojedinca, kao i za društvo, za mene je uzvišen čin, a simbolikom Kaleidoskopa prikazati raznolikost, kao najveću vrednost, i ukazati na to da postoji nebrojano mogućnosti za svakog od nas, takođe je za svako poštovanje.\nKulturne stanice su na neki način razbudile Novi Sad. Pored toga što služe za razvoj kulture, postale su mesta za aktivan društveni život.\nSiguran sam da ćemo na upečatljiv način pokazati zašto je Novi Sad dobio i dve prestižne evropske nagrade „Melina Merkuri” i „Najbolji trend u kulturi” (Dalibor Rožić)\n– Zapravo, trebalo bi da motivišu ljude da participaraju više i da zajednički dolaze do najboljih rešenja, koja na kraju doprinose kvalitetu života uopšte – smatra Dalibor Rožić. – Izuzetno mi je drago što se pokazalo da projekti Evropske prestonice kulture nisu puka forma koja će dati neke kratkoročne benefite. Ti projekti zapravo su mehanizmi suštinskih promena nabolje i zaista su animirali Novi Sad da energično deluje na polju kulture, te da kultura postaje način života i posmatra se kao motor razvoja sredine. Nagrada za najbolji evropski kulturni brend samo nam je dala vetar u leđa i pokazala da se vrednost onoga što radimo izdvaja i van granica naše zemlje.\nPrema Rožićevim rečima, projekat „Novi Sad–Evropska prestonica kulture“ napreduje planiranom dinamikom, a uzevši u obzir izazove koje je pandemija svima nametnula, Fondacija, koju je Grad u tu svrhu osnovao, realizacijom projekta rukovodi na najbolji mogući način.\nKultura je otvoreno mišljenje\nČlan Gradskog veća za kulturu Dalibor Rožić je saradnju državnih i institucija kulture i obrazovanja ocenio kao veoma važnu, čak neophodnu, zbog čega je to posebna tema Strategije kulturnog razvoja.\n– Projekti u kulturi izuzetno su rasprostranjeni, a različiti, živimo u dobu u kojem je holistički pristup prepoznat kao najbolji. Fenomeni se uvek posmatraju kao deo šire slike, a najšira slika je bolje i pravičnije društvo koje je na strani svakog pojedinca. Kultura zapravo podstiče čoveka da aktivno živi i učestvuje, da bude upitan i da odgovara, promišlja, kritikuje, a ne da robotizovano obavlja dodeljene društvene uloge. Kada tako posmatramo kulturu, onda je jasno koliko je potrebna međusektorska saradnja i koliko je bitno da podstičemo kulturni život u svim delovima grada. Kulturne stanice već sada su pokazale opravdan razlog postojanja, ali mislim da će tek u budućem vremenu biti jasno koliko je to ispravan potez – poručio je Rožić.\n– Naročito sam ponosan na to što smo Strategiju kulturnog razvoja imali i pre nego što smo postali Evropska prestonica kulture – navodi Dalibor Rožić. – Već pri izradi tog dokumenta pokazali smo da kulturi pristupamo veoma promišljeno, sveobuhvatno, i da su u centru pažnje umetnici i radnici u kulturi koji su taj krovni dokument konsenzusom kreirali zajedno sa Gradom. Takođe, drago mi je što sve ustanove kulture u Novom Sadu, organizacije i pojedinci sada aktivno sarađuju i na taj način nastaju potpuno nove vrednosti. Pretvaranje Kineske četvrti, prostora koji je bio potpuno neiskorišćen, u Kreativni distrikt, u stožer kulturnog razvoja, za mene je posebno bitan poduhvat, naročito zbog činjenice da kroz taj proces čuvamo industrijsko nasleđe, a stvaramo nove kapacitete za kreativne industrije, kulturu i umetnost. Obistinjuje se dugogodišnji san Novog Sada da podgrađe Petrovaradinske tvrđave zasija istinskim sjajem, a uspevamo da uredimo i prelepa arhitektonska zdanja i spomenike kulture u centru, kao i u drugim delovima grada. Novi Sad polako dobija izgled kakav i zaslužuje, kao Srpska Atina na koju smo svi ponosni.\nZahvaljujući ogromnoj podršci države i evropskih fondova, kako Rožić navodi, Novi Sad ulaže u infrastrukturu, u ustanove, prostorne kapacitete, dobija novo, lepše lice, ali ne u materijalnoj sferi, već u odnosu prema kulturi. Osvrnuo se, takođe, na legat koji titula Evropske prestonice kulture ostavlja našem gradu.\n– Titula Evropske prestonice kulture omogućila nam je da pokažemo koliko zaista vredimo i koliko možemo – potvrđuje Rožić. – Iako smo dobili fantastičan, u evropskim okvirima jedinstven objekat Muzičke i Baletske škole, i po prvi put pravu koncertnu dvoranu, najveći legat je to što su ljudi videli da, kada se udruže i kada sarađuju, mogu da ostvare sve što požele, da ograničenja ne postoje. Videli su da Grad nije puka administracija koja je slovila za to da uglavnom koči projekte, već je partner i saradnik svima koji žele da stvarnost menjaju nabolje. Ukoliko epidemiološka situacija dozvoli, uveren sam da će Novi Sad biti izbor mnogih turista, te da će se iskazati stvarna snaga kulturnog turizma.\nIsključenja struje za ponedeljak, 10 januar


Kandidatkinja za nemačku kancelarku optužila Rusiju da taktizira zbog cena gasa - 20.10.2021, Sputnik Srbija\nKandidatkinja za nemačku kancelarku optužila Rusiju da taktizira zbog cena gasa\nKopredsednica nemačke stranke „Zeleni“ Analena Berbok optužila je Rusiju da „igra poker“ u kontekstu rekordnih cena gasa u Evropi i istovremeno je pozvala na... 20.10.2021, Sputnik Srbija\nPrema njenim rečima, Rusija isporučuje gas u Evropu u skladu sa ugovorima, ali su istovremeno „skladišta relativno prazna“.Nemačka političarka istakla je da Evropa ne sme da dozvoli da je Rusija ucenjuje.„To je ruska strana mogla namerno da učini kako bi postigla da 'Severni tok 2' bude što pre pušten u rad, uprkos tome što nisu ispunjeni svi pravni zahtevi. To je strateška odluka 'Gasproma' protiv Evropljana“, konstatuje nemačka političarka.Istovremeno je naglasila da želi da se poštuje evropsko zakonodavstvo što znači da operator „Severnog toka 2“ i kompanija koja isporučuje gas moraju biti različite.„Dok god se radi o jednom te istom koncernu, ne može biti izdata dozvola za puštanje u rad“, smatra Berbok.Političarka je poznata po svom kritičkom stavu prema „Severnom toku 2“ i Moskvi generalno. Ranije je više puta pozivala da se obustavi izgradnja gasovoda. Ranije je potpredsednik Evropske komisije Frans Timermans izjavio da „Gasprom“ ispunjava sve obaveze pred Evropskom unijom kada je reč o isporukama gasa.Evropsko tržište gasa poslednjih meseci prilično oscilira. Početkom avgusta hartijama od vrednosti za isporuke goriva trgovalo se po ceni od 515 dolara za hiljadu kubnih metara, dok su se do kraja septembra one više nego udvostručile, a 6. oktobra na berzi je zabeležen istorijski maksimum od 1.937 dolara za hiljadu kubnih metara.Predsednik Rusije Vladimir Putin je nekoliko puta izjavio da je Moskva uvek bila i biće pouzdan isporučilac gasa za potrošače u Evropi i Aziji i naglasio da zemlja u punom obimu ispunjava svoje obaveze.\nevropa, rusija, politika, nemačka, severni tok 2, rusija – politika\nKopredsednica nemačke stranke „Zeleni“ Analena Berbok optužila je Rusiju da „igra poker“ u kontekstu rekordnih cena gasa u Evropi i istovremeno je pozvala na poštovanje evropskog zakona u slučaju sa pokretanjem gasovoda „Severni tok 2“.\n„Aktuelne visoke cene gasa su pre svega rezultat velike potražnje i niske ponude. Istovremeno, može se primetiti da Rusija igra poker sa cenama gasa: isporuke gasa su se značajno smanjile“, navela je Berbok u intervjuu za medijsku grupu „Funke“.\nPrema njenim rečima, Rusija isporučuje gas u Evropu u skladu sa ugovorima, ali su istovremeno „skladišta relativno prazna“.\nNemačka političarka istakla je da Evropa ne sme da dozvoli da je Rusija ucenjuje.\n„To je ruska strana mogla namerno da učini kako bi postigla da 'Severni tok 2' bude što pre pušten u rad, uprkos tome što nisu ispunjeni svi pravni zahtevi. To je strateška odluka 'Gasproma' protiv Evropljana“, konstatuje nemačka političarka.\nIstovremeno je naglasila da želi da se poštuje evropsko zakonodavstvo što znači da operator „Severnog toka 2“ i kompanija koja isporučuje gas moraju biti različite.\n„Dok god se radi o jednom te istom koncernu, ne može biti izdata dozvola za puštanje u rad“, smatra Berbok.\nPolitičarka je poznata po svom kritičkom stavu prema „Severnom toku 2“ i Moskvi generalno. Ranije je više puta pozivala da se obustavi izgradnja gasovoda.\nRanije je potpredsednik Evropske komisije Frans Timermans izjavio da „Gasprom“ ispunjava sve obaveze pred Evropskom unijom kada je reč o isporukama gasa.\n5 Oktobar, 07:25